Ошхонада уялиб қолмаслигингиз учун 25 та маслаҳат\nДобавлено: 25.11.2016, 10:12\nОшпазларнинг маҳорат сири нимада эканлигини биласизми? Махсус рецепт ёки антиқа аралашмаларда деб ўйласангиз, адашасиз. Аслида мазали таом тайёрлашнинг махсус рецепти йўқ. Шунчаки қонун-қоидасига тўғри амал қилиш ва ошхонада тажриба ўтказишдан чўчимаслик керак. Ана шунда маҳоратингиз ошиб, таому егуликларингиз таъми оғизда қоладиган бўлади. Демак, ошхона бекаси бўлишнинг баъзи сир-асрорлари сиз учун қизиқ бўлса, маслаҳатларимизга диққат қилинг.\nБисквит осон тайёрлангани билан бироз «қайсар»роқ. Ҳатто миксерда тухум оқини узоқроқ кўпиртириб юборсангиз ҳам шишиб чиқмай қолади. Агар ун солганингиздан сўнг хамир суюқроқ чиққандек туюлса, асло ун қўшиб қуюқлаштирманг. Хамирга ярим чой қошиқ истеъмол содаси аралаштиринг-да, газ печига қўйинг. Сода ёрдамида суюқ бисквит хамири кераклича кўтарилади.\nПишириққа истеъмол содаси ишлатаётган бўлсангиз, сирка ёки лимон шарбати билан аралаштириб, сўнг фойдаланинг. Йўқса, пишириқдан соданинг тахир мазаси ва ёқимсиз ҳиди билиниб қолади.\nПирог усти қизариб, ичи пишмай қолса...\nПишаётган пирогнинг устки қисми ичига нисбатан аввалроқ пишиб қолса, ўсимлик ёғи суртилган пишириқ қоғози (фольга) ни пирог устига ёпинг-да, пиширишдан давом этинг. Шунда хамирнинг устки қисми ортиқча қизариб кетмай, ичидаги хамири маромида пишади.\nПеченьеларнинг таги куйганда...\nТашлаб юборишга шошилманг! Таги куйган печеньеларни майда тишли қирғичда қириб, қорамтир қисмидан тозалаш мумкин. Тозаланган печеньеларнинг қирилганини яшириш учун қанд упаси сепиб безасангиз бўлади.\nТорт устига қуйиладиган глазурдан фойдаланаётганингизда оқиб кетмаслиги учун озгина крахмал солиб аралаштиринг. Глазурни торт коржига текис суртиш учун пичоқни аввал иссиқ сувга ботириб, кейин ишлатинг.\nҚуюқ қаймоқдан крем тайёрлаб бўлмайди. Шу сабаб қаймоқ қуюқ бўлса, озгина сут аралаштириб, кейин фойдалансангиз, крем бир текис суртилади.\nЮмшоқ суфле тайёрлашда....\nАгар творог ёки джем қўшилган пирог устини шакар билан кўпиртирилган тухум оқи билан безамоқчи бўлсангиз, аралашмага 1-2 ош қошиқ лимон шарбати ёки кукунидан қўшинг. Шунда бизе юмшоқ суфле кўринишида бўлиб, бизе сингари қотиб қолмайди.\nОширма хамирдан тайёрланган пирожкиларни газ печидан олгач, иссиқлигида устига сариёғ суртинг. Иссиқлигида хамир сариёғни шимиб олиб, уст қисми ялтиллаб, иштаҳаочар кўриниш беради.\nАгар пишириқ учун сариёғни эритиш керак бўлса, товага озроқ туз сепиб, айланаси бўйлаб тарқатинг. Шунда эриётган сариёғ қорайиб кетмайди (бунда майда туздан фойдаланган маъқул).\nҚуритилган қўзиқоринларни пиширишдан олдин 1-2 соат туз қўшилган сутга солиб қўйинг. Шундан сўнг уларни сувда қайнатсангиз, тез пишади, юмшоқ ва мазали бўлади.\nАгар музлатгичингиздаги кўкатлар сўлиб қолган бўлса, уларни қайта тирилтириш мумкин. Бунинг учун муздек сувга озроқ сирка аралаштириб, кўкатларни бир-икки маротаба ботириб, сўнг силқинг. Қарабсизки, барра кўкатлар яна фойдаланиш учун шай.\nСабзавотларнинг пўстини арчиб, тузли сувда қайнатсангиз, пишгач, сувини тўкиб юборманг. Ундан шўрва ёки гўшт қиймасини қовуришда фойдаланса бўлади. Сазавотлар қайнаётиб, таркибидаги фойдали витаминлари сувга чиқади. Шу сабаб қайнатилган сувини бемалол ишлатиш мумкин.\nКартошкали гарнир учун\nТозаланган картошкаларни 10-15 дақиқага тузли иссиқ сувга солинг. Сўнг сочиқ устига ёйиб қуритинг-да, ёғда қовуринг. Бундай жараёндан сўнг картошканинг мазаси хуштаъм, ўзи қарсиллаган бўлади.\nБошқа сазавотлардан фарқли равишда қизил лавлагини тузсиз сувда, алоҳида қайнатиш керак. Тузли сувда қайнатилган лавлаги таъмини йўқотади. Салат тайёрлашда лавлагини тўғраб, озгина ўсимлик ёғи билан аралаштирсангиз, салат кўриниши чиройли чиқади.\nҚайнатилган гулкарамнинг ранги баъзи вақт сарғайиб қолади. Бунинг олдини олиш учун оловга қўйишдан олдин гулкарам солинган идишга бир бўлак лимон ҳам қўйинг. Лимон гулкарам рангини сарғайишдан ҳимоялаб, оппоқ кўринишини сақлаб қолади.\nБалиқни қовуришдан аввал ярим-бир соатларга лимон, тухум ва туз солинган аралашмага солиб қўйсангиз, гўшти янада юмшоқ ва мазали бўлади.\nПишираётган кексингиз чиройли сарғиш рангда чиқиши учун тухум сариғига озгина туз солиб, музлатгичга қўйинг. Бу ишни пишириқ тайёрлашдан 1 соат олдин қилиш керак.\nПирогга майиз солсангиз...\nПишириқ хамирига майиз қўшсангиз, уни аввал иссиқ сувга ботиринг ёки ун билан аралаштириб, сўнг хамирга қўшинг. Шунда майизлар пишириқ тагига чўкиб қолмайди.\nПишириқ устига суртиш учун тухум қолмаган бўлса, бу ишни қатиқ ёки оддий сув билан ҳам бажариш мумкин. Қатиқ ёки сувни пишириқ устига суртилганда пишгач, тухум каби қизғиш ранг беради.\nҚиймали бўлакларни нон талқонига ботириб қовуринг. Нон талқони нафақат котлетга хуш таъм беради, балки ортиқча ёғни ўзида ушлаб қолиб, қийма мазасини таъминлайди.\nАгар таом ёки пишириққа лимон қўшмоқчи бўлсангиз, ишлатишдан аввал иссиқ сувда чайинг. Бундай усулда лимон янада хуштаъм бўлади.\nГарнир учун пиёздан фойдаланмоқчи бўлсангиз, аввал уни ун билан аралаштириш керак. Шунда пиёз ранги қизариб, мазали таъмга эга бўлади.\nНон қотиб қолганда....\nНонушта учун нон қотиб қолса, асло хавотир олманг. Нонни сувли буғда 10-15 дақиқа ушлаб турсангиз, юмшаб, ўз ҳолига қайтади.\nОширма хамир тайёрлашда бир қўлингиз билан масаллиқларни солсангиз, иккинчиси билан тўхтатмай аралаштириб туринг. Хамирнинг кўтарилиши ана шу жараёнга боғлиқ. Сутнинг ҳароратига ҳам аҳамият беринг. Иссиқ сутда хамир яхши кўтарилмайди.\nҚайнатма ёки қовурма шўрва тайёрлаганда тузни тайёр бўлишидан олдин солинг. Дафна (лавр) баргини ҳам овқат сузишдан 15-20 дақиқа аввал солсангиз, шўрва ўз таъмини сақлаб қолади.\nДамланган ичимликларга ёқимли таъм бериш учун улар сақланадиган идишга лимон ёки апельсин бўлакларидан солинг. Мазаси янада хуштаъм бўлади.


ИШИД ички ҳужжатлари нима демоқда, Туркиянинг норозилиги асослими, Обид Асомовнинг изоҳи, Эстония президентининг ғаройиб никоҳи ва куннинг бошқа муҳим хабарлари\n10:15 / 08.12.2015\nGuardian ИШИДнинг ички ҳужжатларини қўлга киритди>>\nGuardian газетаси ихтиёрига ИШИД террорчилик гуруҳининг ички ҳужжатлари келиб тушди. Бу ҳужжатлар гуруҳ ичида юз бераётган батафсил тасвирни беради. ИШИД 2014 йил июнда Ироқ ва Сурияда “ҳалифалик” эълон қилиб, дастлаб ташқи кўриниш ва хатти-ҳаракатлар – ёпишиб турадиган кийим кийишни тақиқлашдан тортиб террорчилар “вақтни беҳуда ўтказиш” деб ҳисоблайдиган кабутар боқишни тақиқлашгача фармойиш берган.\nАҚШ халқаро коалициянинг Сурия ҳарбийларига қилган ҳужумини инкор этди>>\nИШИДга қарши кураш бўйича АҚШ президенти Барак Обаманинг махсус вакили Бретт Макгерк коалициянинг Сурия қароргоҳига зарба йўллаганини инкор этди. Бу ҳақда у ўз твиттерида маълум қилиб ўтган.\nReuters: Туркия ҲҲК самолётлари коалиция парвозларида иштирок этмоқда, аммо Суриядаги ИШИД марраларига зарба бермаяпти>>\nТуркия ҳарбий-ҳаво кучларига қарашли самолётлар АҚШ бошчилигидаги халқаро коалиция таркибида парвозлар уюштиряпти, аммо 24 ноябрдан буён Суриядаги ИШИД марраларига авиазарбалар бергани йўқ. Бу ҳақда Туркия мудофаа вазирлигидаги манбасига таяниб, Reuters агентлиги хабар бермоқда.\nТуркия ТИВ Россия элчисига норозилик билдирди>>\nТуркия ТИВ мамлакатдаги Россия элчисини чақиртирди ва унга Босфор бўғозидаги ҳарбий кема билан боғлиқ воқеа юзасидан норозилик билдирди. Бу ҳақда Reuters агентлиги хабар бермоқда.\nАнқара турк ҳарбийлари Су-24 воқеасидан кейин ИШИДга авиазарбалар бермаганини тасдиқлади>>\nТурк ҳарбийлари 24 ноябрда Су-24 билан юз берган воқеадан кейин ИШИД жангариларига авиазарбалар бермаган, деб хабар берди Reuters ахборот агентлиги. Бу ҳақда турк ҳукуматининг расмий вакили маълум қилди.\nПорошенко Суриядаги халқаро коалицияни қўллаб-қувватламоқчи>>\nМАГАТЭ Эроннинг “олтилик” билан келишувни бажараётгани бўйича ҳар чоракда ҳисобот беради>>\nReuters манбаси Сурия армиясига берилган авиазарба учун жавобгарликни Россияга ағдарди>>\nШвейцария газетаси ИШИД Туркия орқали пахта сотаётганини маълум қилди>>\nМосквада содир бўлган портлашда жабрланганлар сони тўрт нафарга етди>>\nРоссия пойтахти Москва шаҳридаги Покровка кўчасида жойлашган автобус бекатида рўй берган портлаш натижасида жароҳат олганлар сони тўрт нафарга етди, дея хабар бермоқда “Интерфакс”.\nТрамп АҚШга мусулмонларни киритмасликни таклиф қилди>>\nРеспубликачилар партиясидан АҚШ президентлигига номзод Дональд Трамп Қўшма Штатларга мусулмонларни киритмасликни таклиф қилди, дея хабар бермоқда Reuters.\nТожикистондаги зилзила натижасида 1 киши нобуд бўлди, 10 киши жароҳат олди>>\nДастлабки маълумотларга кўра, Тожикистоннинг Тоғли Бадахшон мухтор вилоятида содир бўлган зилзила натижасида бир киши нобуд бўлган, ўн киши эса жароҳатланган. Бу ҳақда “Интерфакс” хабар бермоқда.\nФВВ: Зилзила Андижон, Жиззах, Самарқанд, Фарғона шаҳарларида 4 баллни ташкил этди>>\nБожхоначиларга байрам туҳфаси>>\nЎзбекистонда 2016 йилда ойлик иш ҳақи миқдори инфляция суръатларидан ортиқ даражада оширилади>>\nTwitter якунланаётган 2015 йилнинг трендларини эслади>>\nВеналик киши Дунай дарёсида оқаётган 100 минг евро пулни тутиб олди>>\nАвстрия пойтахти Венада полиция Дунай дарёсида 100 минг евродан кўпроқ пул оқиб кетаётганини аниқлади.\nЭстония президенти латвиялик амалдор аёл билан никоҳдан ўтди>>\nЭстония президенти Тоомас Хендрик Ильвес Латвия Мудофаа вазирлиги ходимаси Иева Купце билан никоҳдан ўтди, деб хабар бермоқда Delfi нашри.\nҚозоғистонда қулликка маҳкум қилинган қирғизистонлик оила қутқариб қолинди>>\nҚирғизистонлик оила Қозоғистонда қулликдан қутқариб қолинди. Бу ҳақда “Замондош” ассоциацияси матбуот хизмати хабар бермоқда.\nТошкентда мотоциклчи йўловчи қизни уриб юборди>>\nКеча, 7 декабрь куни Тошкент шаҳрининг Амир Темур шоҳкўчасида мотоцикл иштирокида йўл-транспорт ҳодисаси юз берди. Натижада йўловчи қиз жабрланган. Бу ҳақда фейсбук ижтимоий тармоғидаги "Водители Ташкента" гуруҳи фойдаланувчилари хабар қилишган.\nОбид Асомов 5 йилдан бери нега саҳналарда кўриниш бермаётганини изоҳлади>>\nЎзбекистонлик таниқли қизиқчи Обид Асомов Инстаграм ижтимоий тармоғида фаоллик кўрсатишда давом этмоқда. Кейинги постларидан бирида у мухлисларига мурожаат қилиб, умумий саволларга жавоб бериб ўтган.


Туя сути — фойдали хусусиятлари, даволаш учун ишлатилиши, зарари, таркиби - DAVOLASH\nЖинсий алока фойдаси кимга зарар кимга фойда булиши хакида малумот\nТишларни окартириш учун мутахасислардан ажойиб усуллар хакида\nЖинсий олатни катталаштириш - устириш усуллар ёрдам берадими\nQizlarga qanday kiyingan erkaklar yoqadi? Yigitlarning Qizlarga yoqadigan 9 ta kiyinish turi\nТуя сути — фойдали хусусиятлари, даволаш учун ишлатилиши, зарари, таркиби\nОҳирги изланишлардан кейин туя сути бир қанча Фойдали томонлари бор эканни исботлашдилар. Буни бир қанча давлатлар тан олишган. Туяни баъзи одамлар хайвонлар боғида кўришган бўлсада, туя сути таркибида фойдали бўлган витаминлар борлигини билиш қанчалар ёқимли.\nТуя сутижуда фойдали бўлиб, инсонларда учрайдиган ҳар ҳил аллергияси бор, ошқазон билан оғриётган, касаллар буни давоси борлигини ўзи бир бахт. Туя сутини ичканда сизда катта ўзгариш бўлади.\nОрганизимда энергия ошади. Туя сути илиқ ҳолда ичилса ундаги майинлик, хушбўй бўлиб очроқ кўринишда бўлади. Туяни сути маззали бўлиш учун унга бериладиган маҳсулотлар ва ичиладиган сувга боғлиқ бўлар экан.\nОддата инсон туя сутини истемол қилганда аввал озгина ёқимсиз бўлади. Уни 1-2 кун истемол қилгандан сўнг организим ўрганиб қолади. Туя сутида уч баравар кўп бўлади. Унда С ва ўн баравар темир бор. Туя сутида ёғ ва холестерин кам.\nБу алббата яхши бўлиб оқсил ва ёғ моддасига фойдалидур. Ундаги витаминлар А-В комплекс, кальий, калий, темир, магний, маргана, цинк ва фосфор бор. Организимдаги керакли моддалар ўсишига, ичакдаги зарарли нарсаларни чиқариб ташлайди.\nТуяни сути фойдали тарафлари: туя сути фойдали бўлгани учун уни истемол қилган медицина бўйича шифобаҳшлигини билади. Россия шахрида туя сутини сил касалликда учраган беморларни даволашади. Туя сутини сариқ касалликни ва кам қонликни даволаса ҳам бўлади. Қанд касали билан оғриётган беморларга мумкин эмас.\nТуя сутида биологический оқсилга бой бўлади. Туя сутини истемол қилган инсонларда тери майинлиги ва юздаги ажинларни камайишига ёрдам беради. Туя сутини доимий истемол қилганлар тери касаллика учрамайди.\nТуя сутини ичган инсонларда сил касали кам учрайди. Шифокорлар шуни такидлаб ўтишадики туя сути инсон учун жуда муҳим. Гепатитни даволаш :Туя сути истемол қилганда жигар азосига фойдаси бор. ДНК гепатитни яхшилайди.\nQora sedana foydasi va zararlari xakida malumotlar\n05.12.2019 Davo Комментарии к записи Тишларни окартириш учун мутахасислардан ажойиб усуллар хакида отключены\nТишларни окартириш — уй шароитида воситалар тайёрлаш, профессионал муолажалар Тишларни окартириш усуллари талайгина — баъзилари уй...\n25.10.2019 Davo Комментарии к записи Asab va asabni tinchlantiruvchi vositalar uy sharoitida davolash usullari turlari kasalliklari отключены\nAsab va asabni tinchlantiruvchi vositalar uy sharoitida davolash usullari turlari kasalliklari * Yalpiz bargidan 2...\n25.10.2019 Davo Комментарии к записи Til oqarishi uy sharoitida davolash usullari turlari kasalliklari отключены\nTil oqarishi uy sharoitida davolash usullari turlari kasalliklari Til oqarishi — οg’iz bο’shlig’i shilliq qavatining...


Ваъда ваъдалигича қолиб кетмоқда. Мутасаддилар ваъдасини бажармайдими? | O'zLiDeP\nВаъда ваъдалигича қолиб кетмоқда. Мутасаддилар ваъдасини бажармайдими?\nХалқ депутатлари Пахтакор туман кенгашидаги O‘zLiDeP депутатлик гуруҳи аъзоси А.Жўраевга “Самарқанд” МФЙда яшовчи бир гуруҳ фуқаролардан мурожаат келиб тушди.\nМаълум бўлишича, маҳаллада ҳайдовчилару йўловчиларнинг асабига тегаётган ўнқир-чўнқир, қишда лой, ёзда тизза бўйи тупроққа айланадиган йўллар, афсуски, талайгина. Айрим ички йўллар нафақат транспорт воситалари, балки ҳатто одамлар юриши учун ҳам яроқсиз бўлиб қолган. Лекин бу йўлларни таъмирлаш туман йўлсозларининг хаёлига ҳам келгани йўқ.\n“Маҳалламиздаги “Улуғбек” кўчасининг 1,7 километрлик қисми жуда ачинарли аҳволга келиб қолган. Майли ички йўлларни айтмай қўя қолай, лекин катта йўлларнинг ҳам аҳволи шундайда. Бироқ уни таъмирлаш шу пайтгача ҳеч кимнинг эсига келгани йўқ. Бўлмаса йўлларни таъмирлаб беришда кўмак сўраб, туман ҳокимлиги ва бошқа тегишли идораларга бир неча бор мурожаат қилганмиз. Аммо барча ҳаракатларимиз зое кетмоқда”, – дейди пахтакорлик А.Очилов.\nХалқ вакили А.Жўраевнинг бу масала бўйича туман йўллардан фойдаланиш унитар корхонаси раҳбари Н.Умматовга юборган депутатлик сўровидан сўнг, мутасаддилар ушбу йўллар 2019 йилги туман дастурига киритилганини айтиб, тез орада муаммони бартараф этишларини таъкидлаган эди. Аммо жорий йил якунига ҳам атиги бир ой қолди, лекин натижа йўқ.\nРаҳбарларнинг осмонда юрадиган пайти ўтди. Бугун улар аҳоли билан юзма-юз бўлиб, муаммоларини амалий ҳал этиши керак. Пахтакор туман йўллардан фойдаланиш унитар корхонаси ҳам бу каби масалаларга эътибор қаратса, яхши бўларди.


Франция президенти “сариқ нимчалилар”га жавоб тайёрламоқда\nШанба куни норозилик намойишчилари Макроннинг иқтисодий сиёсатидан норози бўлиб, қаторасига тўрт дам олиш кунлари тошлар отди, автомобилларга ўт қўйди, дўконлар ва ресторанларга ҳужум қилди.\nФранция президенти Эммануэль Макрон душанба куни мамлакатга мурожаат қилмоқчи. У шу тариқа ўтган дам олиш кунлари Париж ҳаётини издан чиқариб юбораёзган “сариқ нимчали” намойишчиларни тинчлантириш ниятида.\nПариж ва бошқа шаҳарлардаги ишчилар шиша синиқларини супириб-сидириб олишга киришди, ёниб кул бўлган автомобилларни шаҳар марказидан олиб чиқиб кетди. Ҳукумат намойишлар иқтисодий ўсишга салбий таъсир кўрсатганини айтди. Суд ҳокимияти эса талончилик ва полицияга ҳужум ҳолатларига қарши кескин чоралар кўрмоқчи.\nЕлисей саройи вакили 2017 йилда сайланган президент Макрон душанба куни Париж вақти билан 20:00 да (Тошкент вақти билан соат 00:00 да) мамлакатга мурожаат қилишини айтди.\nУ душанба куни касаба уюшмалари, иш берувчи ташкилотлар ва сайланган маҳаллий раҳбарлар билан учрашади. Президент бутун Францияни эгаллаб олган тартибсизликларга қандай жавоб бериш йўлларини изламоқда. Тартибсизликлар касаба уюшмалари билан анъанавий алоқа каналларини ҳам ишдан чиқарди.\nМеҳнат вазири Мюриэл Пенико LCI телеканалига Макрон “аниқ ва тезкор” чораларни эълон қилишини айтди, лекин бу чоралар энг кам иш ҳақини оширишни ўз ичига олмайди.\nҲукумат матбуот котиби Бенжамин Гривео реал бўлмаган нарсаларни кутмаслик кераклигини айтди.\nНамойишчилар ҳукуматнинг баёнотларидан қониқмагани учун мамлакат бўйлаб йўлларни тўсишни давом эттирмоқда ва курашишга ваъда бермоқда.\nПарижда Эйфель минораси, бир қанча музейлар ва универмаглар ёпиб қўйилди. Молия вазири Бруно Ле Мэр намойишлар иқтисодиётга салбий таъсир кўрсатаётганини айтди.\nҲокимият идораларига кўра, шанба куни Франция бўйлаб норозилик намойишларида 136 минг киши, Парижда эса 10 минг киши иштирок этди. Улардан 1709 киши ҳибсга олинди. 100 ошиқ киши ҳамон ҳибсхоналарда қолмоқда.


Камтарлик инсонни камолотга элтади! — Исломобод\nСиз шуердасиз Бош саҳифа → Камтарлик инсонни камолотга элтади!\nКамтарлик инсонни камолотга элтади!\nislomobod Январь 3, 2019 0 Изоҳ\nЯқинда бир инсон билан суҳбатдош бўлдим. Ўзига яраша бизнесини яратган, бировга муҳтожлиги йўқ. Аммо яшаётган уйи шоҳона эмас. Демоқчимизки, бугун мол-дунёга, ортиқча ҳою ҳавасга берилганлар кўп бўлган жамиятда юқоридаги ҳолат анча камёб.\n– Қўлингизда маблағингиз бор экан, нега уйингиз томини қўшниларникидан баландроқ кўтармайсиз? – деб фикрини билмоқчи бўлдим.\nУ киши кутилган жавобни берди: “Уйингизнинг баландлиги сизнинг яхши амалларингизни билдирмайди. Қолаверса, бу кибру ҳаводан бошқа нарса эмас. Энг ёмони, сизнинг қасрдек уйингиз қўни-қўшниларнинг, ён-атрофдагиларнинг ғашини келтиради, дилига озор бериши ҳам мумкин”.\nХўш, бугун бизлар ҳам бирор фойдамизга қилинадиган ишимизни бажараётганда бошқаларнинг кўнглини ҳисобга оляпмизми? Маблағимизни ҳалол йўл билан топаётган эканмиз, нега уни ҳавога совуришимиз керак? Бундай дабдабаларга ҳожат бормикан?\nРасулуллоҳ соллаллоҳу алайҳи васаллам шундай марҳамат қиладилар: “Аллоҳ таоло менга тавозеликда бўлинглар, ҳатто бир киши бошқаси устидан фахрга бормасин ва бир киши иккинчи кишига зулм қилмасин”, деб ваҳий юборди.\nАфсуски, кўпчилигимиз давлатимиз, амалимиз билан фахрга берилишдан тоймаяпмиз. Билиб-билмай ўзимиздан ночорларнинг дилига озор беришни одатий ҳол, деб қабул қиляпмиз.\nЎша инсон ҳақида билганлар яна бир гапни айтиб қолишди. Табиийки, қиш кунларида ҳамманинг ҳам доимий иши бўлавермайди. Кўпчиликда пулга эҳтиёж сезилади. Ўшандай пайтларда у киши ҳақида яхши билган маҳалладагилар, кимдир қарз сўраб келиши мумкин бўлса, у киши эшигига келувчиларни қуруқ қайтармаган экан. Баъзан қарзга, баъзида эса Аллоҳ йўлида эҳсон ҳам қилиб юборган. Энг қизиғи, мана шундай ҳолатлар учун қўлида алоҳида маблағ ушлаб тураркан.\nТасаввур қилайлик, бугун ким, кимгадир қарз беришим мумкинку, деб қўлида маблағ сақлайди? Бизнингча, бу ишлар жамиятнинг фаровонлигини таъминлайди, одамларнинг ўзаро меҳр-оқибатини кучайтиради.\nКамтарлик ва оддийликка динимизда ҳам алоҳида урғу берилади. Пайғамбаримиз алайҳиссаломнинг, халифалару саҳобаларнинг ҳаёти бунга ёрқин мисолдир.\nМасалан, бир сафар халифа Умар розияллоҳу анҳу минбарда туриб:\n«Мени тингланглар ва менга итоат қилинглар!» – дейдилар.\nУ зотнинг гапи оғзидан чиқар-чиқмас, «Сени тинглаш ҳам йўқ, сенга итоат қилиш ҳам йўқ! – деди бир киши.\n«Нима учун?» – дедилар Умар розияллоҳу анҳу.\n«Нима учун иккита кийим кийиб олдинг? Биттаси ортиқча, уни қаердан олдинг?!» – деди ҳалиги одам.\nУмар розияллоҳу анҳу ўз ўғилларига қараб:\n«Эй Абдуллоҳ, жавоб бер энди!» – дедилар.\n«Биродарлар! Отамнинг ўз кийими юпун бўлгани учун жумага мен ўз кийимимни бериб турган эдим”, деди у.\nШунда ҳалиги одам ҳазрати Умарга: «Энди гапиравер, ҳам эшитамиз, ҳам итоат қиламиз» – деди.\nАйтиш мумкинки, Умар (р.а) ўша пайтда мусулмон оламининг энг улуғ одами, ҳукмдори эди. Шундай бўлишига қарамай, ўз амалидан фойдаланмади. Оддий бир фуқаронинг эътирозини эшитди ва унга изоҳ берди. Бу ҳолат назаримизда, нафақат раҳбарнинг адолатини, балки оддийлигини кўрсатади. Юқоридаги суҳбатдан англашиладики, халифа асло дабдабага, кийим-кечакка ружу қўймаган. Оддий халқ билан бирдек кийинган, еб-ичган.\nБу ҳолат бугун бизнинг асл исломий амаллардан қанчалик узоқлаб кетаётганимизни кўрсатади. Мансаб берилганда, эски дўстларни унутиш, мол-дунё берилганда, ночорларни эсламаслигимиз шубҳасиз, эътиқодимизнинг ночорлигидандир.\nРасулуллоҳ (с.а.в)дан шундай ҳадис бор: “Қалбида заррача кибри бор инсон жаннатга кирмайди”.\nДемак, кибру ҳаво бизни нафақат бу дунёда, балки охиратда ҳам шарафсиз қилади.\nУргут туманидаги “Узун” жоме масжиди имом хатиби\nИСЛОМ — ТИНЧЛИК, БАҒРИКЕНГЛИК ВА МАЪРИФАТ ДИНИ (3-мақола)\nЎз жонига қасд қилиш – тубанликдир\nЁшлик олтин давр\nНишонга урилган гаплар – 5


"Атлетико" деярли идеал ўйин ўтказди, аммо такрорлаш қийин бўлади / CHAMPIONAT.asia\n02:00Olamsport: Конор Хитойни танқид қилди, Льюис Кличко билан жангни эслади ва бошқа хабарлар 0 01:45"Арсенал" франциялик футболчи билан шартномани узайтиради 1 01:05Сапонара: "Балотеллида "Олтин тўп"ни ютиш учун ҳамма нарса бор" 2 00:46"Интер" Кьеза учун икки нафар футболчисини сотади 1 00:31"Атлетико" Парти билан музокараларни бошлади 0 00:14Рюдигер: "Нима, африкаликлар ҳайвонларми?! Уят сенларга!" 7 00:05Спортчилар ижтимоий тармоқларда 0 23:54Ла Лига клуби Шакирига узоқ муддатли шартнома таклиф қилмоқчи 0 23:35"Барселона" Романьоли учун "Лацио" билан курашади 1 23:17АПЛ. Мавсумнинг рамзий терма жамоаси билан танишинг ("Sky Sports" таснифига кўра) 6 23:00"Милан" шорт-листидан 3та марказий ҳимоячи ўрин эгаллаган 3 22:43"Marca" тарқатган хабар нотўғри бўлиб чиқди 0 22:18Роналдунинг собиқ мураббийи: "Таътил Криштианунинг фойдасига ишлайди" 31 21:58Беларусь чемпионати. 3-тур натижалари, мусобақа жадвали ва тўпурарлар рўйхати 12 21:40Хави Роналдиньодан юқори турувчи ягона футболчи кимлигини айтди 2\n"Атлетико" деярли идеал ўйин ўтказди, аммо такрорлаш қийин бўлади\n19 фев 12:05\nТеглар : ЛиверпульАтлетико Чемпионлар лигаси"Атлетико Мадрид"\nБарчасини майда деталлар ва Симеоненинг реакцияси ҳал қилди.\n"Атлетико" ва "Ливерпуль" ўртасидаги исталган ўйин натижаси қанчалик адолатли бўлганини билмоқчи бўлсангиз битта "лайфхак" мавжуд: шунчаки зарбалар статистикасига эътибор беринг.\nТўғри, бошқа исталган беллашув учун бу статистик кўрсаткичнинг икки сўмлик аҳамияти бўлмайди ва у ҳаттоки алдамчи бўлиши ҳам мумкин. Лекин айнан шу жамоалар тўқнашуви учун энг маъқул йўл мана шу. Нега, дейсизми? Чунки "Атлетико"нинг ўйин фалсафаси — ўз жарима майдонига яқинлашган ва қимирлаётган ҳар бир нарсани йўқ қилишдан иборат. Бу шундлай футболки, унга қарши турган жамоа гол уёқда турсин, зарба бериш учун қулай вазиятга чиқиши мушкул вазифа. Бугунги "Ливерпуль"нинг фалсафаси эса — тўпга эгалик қилиш, ҳужумкор ўйин эвазига натижа қайд этиш. Бундай ўйин билан эса футболчилар кўп бор зарба учун вазият яратадилар. Ва одатда бу жиҳатлар уларнинг рақибларига ҳам таъсир қилади. Табиийки, ўзаро ўйинда кимнинг фалсафаси устун бўлса, ўша жамоанинг "кетмони учган" бўлади.\nЭнди, ўша зарбалар статистикасига эътибор беринг.\n"Атлетико": мезбонлар етти бор зарба беришди, иккитаси жарима майдони ичида турган ҳолатда, тўрттаси жарима майдони ташқарисидан (қизиқ томони Томас Парти бир марта майдон марказининг нариги томонидан ҳам зарба бериб кўрди). Икки зарба ишонга аниқ етиб борди. Opta қайд этган маълумотга кўра, иккита "Big Chance" бўлди. Бу шундай вазиятларки, тўп дарвоза тўрига бориб тушмаслиги, ноаниқ кетишидан қийинроқ ҳолатлар. Умумий ҳисобда бу ўйинда "Атлетико" 1,1xG қайд этди (ва ўша битта голини ура олди).\n"Ливерпуль": саккиз зарба, тўрт мартадан жарима майдони ичидан ва ташқарисидан зарба берилди. Уларнинг иккитасини рақиб футболчилари дарвозага, дарвозабонга етиб бормай тўхтатишди. Меҳмонлар бирорта аниқ зарба бера олишмади (!). Битта "Big Chance", xG бўйича кўрсаткич - 0,5. Балки сизга исбот керакдир? Муаммо эмас, мана скриншот.\n"Атлетико" чин маънода "Ливерпуль"ни мағлуб этди. Бу беллашувда рақибига умуман имкон қолдирмади.\nНега барчаси шундай бўлди: Трентнинг омадсиз куни\nТабиийки, мадридликлар ўйинга пухта тайёргарлик кўришган. Ўйиндан аввал Сауль "Ливерпуль" ярим ҳимоячиларини "овчи итлар" деб атаганди, мураббийлар штаби уларни ўта оғир ўйинга тайёрганини айтиб ўтди: "Улар ақлбовар қилмас прессингни ишга солишади ва мабодо тўпни олиб қўя олмасалар ҳам, камида етти футболчи катта тезликда ортга қайтади. Уларнинг энг устун томонларидан бири - тезкор қарши ҳужумлар. Лекин рақиб чуқурроқ ҳимояланса ливерпулликлар муаммоларга дуч келадилар. Биз уларнинг кучсиз томонларини биламиз ва имкон қадар улардан фойдаланишга ҳаракат қиламиз.\nКлопп ҳам жимгина ўтиргани йўқ. У ишга ижодкорона ёндашишни маъқул кўрди ва Александер-Арнольдга имкон қадар кўпроқ эркинлик беришга интилди. Трент бутун майдон бўйлаб ҳаракат қилди, ҳатто баъзи вазиятларда чап қанот ҳимоясида ҳам тўп билан муомалада бўлди. Ўйиндаги ҳолатдан келиб чиқиб унинг бўш қолган зонасини Хендерсон ва Фабиньо эгаллашди. Агар Трент марказдан ҳужумга қўшилса ва қанот футболчисидан марказдаги плеймейкерга айланса, унинг жойига Хендерсон йўл олди, ҳамда Арнольднинг ўзи каби жуда баланд жойлашиб ўйнади,\nКлопп режаси ишлаётганди. Биринчи бўлимда "Ливерпуль" 12 бор ҳаводан тўп оширишни амалга оширган бўлса, уларнинг 8 таси Александер-Арнольд ижросида эди (6 таси ўйиндан). Бу ҳозирги "Ливерпуль"нинг энг кучли томонларидан бири ва Трент муҳим фигуралардан бири эканлигини инобатга олсак, "Атлетико" учун ҳаммаси зўр ўтаётганди деб бўлмайди. Трент эркинлигини очиб берадиган яна бир факт унинг 47 та тўп оширишидан 22 таси ҳужум майдонининг учинчи қисмига амалга оширилди. Бу нафақат энг яхши, у ҳатто қолганлардан икки баробар яхши кўрсаткич бўлибт турганди. Танаффусда Симеоне жиддий қадамлардан қўрқмади: Лемарни захирага олди ва Льорентени ўйинга ташлади, бу эса бир нечта позицияларга таъсирини ўтказди. Льоренте ўнгга ўтган бўлса, Коке марказда, Сауль – чап қанотга. Барчаси Александер-Арнольднинг жуда эркин ҳаракатланаётганидан.\nТанаффус вақтидаёқ ўйинчи алмаштириш, қўшимчасига тактик ўзгаришларни ҳам амалга оширишнинг бироз таваккалчилиги бор, аммо Симеоне кеч қолиши ҳеч гап эмасди. У дарҳол Трентнинг "кислород йўлини" дарҳол ёпмаса, у бундан фойдаланиб қолиши мумкин эди. Қисман, омад ҳам "Атлетико"га кулиб боқди: Трент шу ўйинда ўзига ўхшамади, унинг қанотдан жарима майдонига етказиб берадиган тўп оширишлари ўта омадсиз чиқаверди. Қўшимчасига, мезбонлар ҳавода яхши ўйнашди. "Матрасчилар" жарима майдонларида бирор марта ҳаводаги курашда мағлуб бўлишмади, лекин ўзлари рақиб жарима майдончасида икки бор устун келишди. "Ливерпуль"га одатдагидек фаол қанотлар етишмади.\nНега барчаси шундай бўлди: "Атлетико" ижросидаги прессинг\nИккинчи бўлимда ҳаводан тўп оширишлар янада кўп бўлди (21- «Ливерпуль»да, уларнинг 10 таси Трентга тегишли), лекин вазият энди биринчи бўлимдагидек эмасди. Яъни, қанотдаги футболчига қулай вазият яратиб, у тўпни қабул қилиб, жарима майдончасидаги ҳолатни баҳолаб, у ердаги ҳужумчи эса қулай позиция танлашга улгуриши керак. Амалда эса кураш остида қанотдан оширилган тўп учун жарима майдончасидаги ҳужумчи яна курашиши зарур бўлди. Иккинчи бўлимда "Атлетико" тўпни жарима майдонидан узоқлаштиришларни инобатга олмаганда, 40 та ҳимоявий ҳаракатларни амалга оширди. Бундай прессингда тўпни олдириб қўймаслик жуда қийин. "Ливерпуль" хатога йўл қўя бошлади: бир таймнинг ўзида 20 та мажбурий бўлмаган хатога йўл қўйди, уларнинг 5 таси майдоннинг ўз ярмида. Энди Симеоне шунчаки рақиб таркибидаги етакчиларнинг ўйини чиқмаслигидан умид қилиб ўтиргани йўқ. Сауль ва Льоренте – бу Лемар ва Коке жуфтлигига нисбатан ёпиқроқ қанот дегани. Танаффусгача "Атлетико" ёпиқ ўйин намойиш қилган бўлса, иккинчи таймда янада "ёпилиб" олди.\nЎйинда умуман хавфли вазият бўлмади демоқчи эмасмиз: Гомеснинг тўп оширишидан кейин Салах тўпга зарба бера олмади, Мората қарши ҳужумда яхши имкониятга эга бўлди, аммо тўп оёғига тушмади. Бироқ шу ҳолос, ўйин кўпроқ тактик курашлар остида ўтди.\nМайдондаги икки жамоанинг бири – олти дақиқа кам Англия чемпиони, деярли барча рекордларни янгилаб ташла(ёт)ган ва Чемпионлар Лигасининг амалда ғолиби эканлиги ҳамда у ўйинни "очиш"га интилганини ҳисобга олсак, испанларга тик туриб қарсак чалсак арзийди.\nҚайд этилмаган яна бир муҳим деталь қолди. Ва усиз ўйин буткул бошқача сценарий остида ўтиши мумкин эди. "Атлетико" ҳужумчиларининг ўта ақлли прессинги бўлмаганда, майдон маркази ва қанотда бу қадар зич ва интенсив ҳаракат қила олмаган бўларди. Тўғри, Симеоне ҳар икки ҳужумчисини алмаштирди, лекин назаримизда, бу ўзгартириш футболчи ўйинидан қониқмаганлиги учун эмас, шунчаки учрашувда иштирок этган тўртта ҳужумчи ҳам тўхтовсиз ҳаракатда бўлишди. Улардан ҳужумга ўтаётганда рақиб ҳимоячилари билан курашга киришдан ҳам кўпроқ, ўша ҳимоячилар тўпни ярим ҳимоядаги шерикларига етказишларига имкон қолдирмаслик талаб қилинди. Шу орқали "Атлетико" марказий ярим ҳимоячилари эркинликка эга бўлди ва улар қанотга ўтиб ёрдам бериш имконига эга бўлишди. Қуйидаги сурат марказдаги футболчиларнинг ҳаракатини кўрсатиб беради. Агар ҳужумчиларнинг бундай ўйини бўлмаганда, ярим ҳимоядагилар ҳам бот-бот қанотга ўтиб тўп учун кураша олмаган бўлардилар.\nБу беллашув "Атлетико"ни жуфтлик фаворитига айлантирмас, лекин ўйиндан аввал бўлгани каби, "Ливерпуль"нинг навбатдаги ўлжаси деган қарашларни ўзгартиради.\nОхирги олти ўйинда "Атлетико" бир бор ғалаба қозонди. Минимал ҳисобда "Гранада" таслим этилди. Жамоа Примерада "Эйбар"га (0:2) мағлуб бўлди, Қирол Кубоги доирасида "Леонеса"га ютқазиб қўйди (1:2), ўз майдонида "Леганес" билан чемпионат учрашувида (0:0) дуранг ўйнади ва "Реал Мадрид"га яна ютқазди (0:1), "Месталья"да "Валенсия" билан муроса кўчасини танлади (2:2).\nҲозир "Атлетико" Диего Симеоне қўл остидаги даврда максимал муаммоларга дучор бўлган. Жароҳатлар, стандарт вазиятларда ишончли ўйнай олмаётган ҳимоя, ҳужумдаги имкониятлардан фойдалана олмаслик. "Атлетико" ҳатто ҳисобни сақлаб қолиш учун ҳам аввалги мавсумлардагидан ёмонроқ ўйнамоқда.\n"Атлетико" бир томондан ўз ўйини билан ҳайрон қолдирмади, чунки Симеоне жамоасини (унинг энг яхши ҳолатида) қандай ҳаракат қилиши барчага маълум. Лекин бошқа томондан ҳайрон қолдирди ҳам – чунки сўнгги икки ой жамоа ўзига ўхшамай қолганди.\n"Атлетико" айнан шу ўйинда ўзига кела олди ва "Ливерпуль"га ўз ўйинини кўрсатиш учун имкон қолдирмади. Жавоб ўйинида бу унданда қийинроқ бўлади. Энди Клопп ҳам Мадриддаги ўйиндан келиб чиқиб, ўз жамоаси ўйинида бир нималарни ўзгартириши турган гап.\nШу ўринда яна бир нарса: "Атлетико" мухлисларидан ўйиндан аввалги перформанс.\nУнда айиқ акс этган. Бу Мадрид тимсоли (айнан у клуб ва шаҳар гербида ҳам акс этган) ва маъжозий маънода ўзликка қайтиш. "Атлетико" бу ишни идеал вақтда амалга оширди.\nОмонжон Тўхтамирзаев таржимаси\n"Атлетико" Парти билан музокараларни бошлади 0\nЛа Лига клуби Шакирига узоқ муддатли шартнома таклиф қилмоқчи 0\n"Атлетико" "Барселона" футболчисини сотиб олишга тайёр 0\nЛаллана учун курашдаги фаворит клубнинг номи маълум бўлди 1\nЧеферин: "3 августга қадар ЕЧЛ ва Европа Лигасини якунлашимиз керак” 3\nМожи: “Зидан учун Пересни катта маблағ сарфлашга мажбур қилганман” 4\n19 фев 12:12:35\nAtletiko qoyil senga respect\n19 фев 12:13:50\nSimyonega GAP yu tarkibi deyarli yangilangan Atletikoni shunday shakllantirdi qoyil yemgilmasdek tuyulgan Liverpoolni yengdi Respekt\n19 фев 13:19:52\nSimeone, unga beriladigan pullarni oqlamoqda! Bekorga eng koʻp maosh olmas ekan!\n19 фев 12:27:17\nDavlatshox Atletiko Madrid\nMaqola yaxshi chiqibti. Atletiko javob o'yinida xam bugungi o'yinday tayyorlanish kerak shunda liverpulni uyida xam amallasa bo'ladi\n19 фев 12:11:31\nAtletiko ajoyib uynadi lekin Enfilda juda qiyin buladi\n19 фев 14:42:08\nАгар Атлетико мехмонда битта гол уриб олса борми дарвозани олдига 10 та автобусни териб ташлайди бундай тактикаси амалда фойда берган\n19 фев 13:39:04\nDoniyor_Liverpool96 фойдаланувчининг фикрига жавоб бериш\nАвтобусмисан автобус койволди озиям. Духин етса эркеча ойна. Иштонгига чичипкойди озиям атлетико\nДухини баланд килиб химояда турди Атлетико.\nАтлетико кеча уз уйини курсатди, бу уйин услубини бутун европа билади(тан олиб булган). Шунака кучли бусен шу бетон химояни ёриб утиш. Уйиндан олдин роса макталган хужумчиларин 90 минут чираниб, хатто битта аник зарба йулломадию. Хаккиллаб югуришни эшшакхам кила олдади акил б.н уйнаш кере\n19 фев 12:19:05\nKo'r xassaisin bir marta yoqotadi. Simonega Yuventus bilan bogan oyin kotta dars bogan manimcha. Atletiko de Madrid favorit!!!\n19 фев 12:15:56\nЖаноб Симеоне Атлетикони Атлетико килган сиз буласиз албатта, агар Ливер тусигидан утсангиз яна бир бор сизни олдингизда "шляпамизни" ечамиз, Симеони хам Европа ЧЛни титулини олишга хакли, Клопп ва унинг Ливерпули бунга йул берармикин? Кискаси ким зур булса уша ютсин.\n19 фев 14:26:02\nHar qanday jamoa õzidan kuchli jamoa bn shunday himoya bn uynab yutadi. Atletiko faqat himoyada emas, xujumda ham uynadiku.(chichib quydi deyishiz notuğri) Agar termamiz ham õzidan ustun bõlgan jamoani himoyada uynab yutsa nima deysiz\n19 фев 14:22:35\nXimoyalanish marok bagishlaydigan yagona muxlislar bu ATLETIKO muxlislari....! lekin MORATA va KOSTAda yana bir gol urish imkoniyatlari boldi...!\n19 фев 12:25:36\nLiverpulni mag'lub bo'lgani, qaysidir ma'noda yaxshilikadir, balkim. Endi APLda bo'shashmaslikga harakat qilsa kerak.\n19 фев 14:11:49\nUzbeks Number one фойдаланувчининг фикрига жавоб бериш\n1-dan Liverpool bizani komandalaga oxshab bohona qiladgan klubmas 2-dan maysa holati 3ta bosqichda boladi 1. Micro 2.normal 3. Macro odatta Aplda chimla normal holatda boladi odatta Atletiko oddi komandalaga qarshi normal kucli komandalaga qarshi macro holatda oynashadi bu taktika hisoblaniladi. Macro holatdigi maysaga kop suv quyilsa tez yuguradigan kopto bilan oynidgan oyinchilani holati seknlashadi travma omasliga harakat qilishadi Atletiko bu taktikadan har doim foydalangan bu fact 3-dan oyinni yana bir marta holis muhlis sifatida korib chiqin maslaxatim...\nМен нима дедим, у́ша майдонда югурган, ку́рган у́йнаган у́йинчилар такидлаб у́тмаса бошкасини гапи шунчаки тахмин.\nУндан кегин хоп сизни гапиз тугриям дийлик, лекин сизни уша "тезкор" уйинчилариз профиионал булишкерак харкандай холатга тайёр булиши шарт.\n19 фев 13:38:00\nЮкоридаги статистикада ливерни удар теполмади деяптику. Автобус куядиган устунлик булмадику\n19 фев 13:33:51\nKecha Atletiko yutishiga eng kotta sabab maydon holati boldi chunki Atletiko har doim kuchli komandalaga qarshi Metropolitanoda chim holatini ozgartirishadi ya'ni chimmi standart holatdan kopro ostiradi i kn sug'orvotkanda kopro suv quyadi buni natijasida pas bn oynidgan dribling qiladigan oyinchila bu maydonda oynomi qoladi oddi misol kecha adashmasam Gomes maydoni chetida ozini toxtatomi qoldi kecha bu holatla judayam kop boldi Atletiko buni oldindan oylab chiqganligi sababli ula kopro uzun pasla i uzodan udarla berib oynashdi..(gapimga ishonmaganla kechegi oyinni yana bir marta korb chiqishini maslahat beraman) kecha Liverpoolmas Klopp yutqizdi chunki u faqat oyinga tayorlangandi lekin Simeoneni ayyorligini bilmasdi\nМайдон холати идеал эди. Майса ортикча устирилганини, сув куп сепилгани майдонда 90 дакика туп сурган бирорта Ливерпул уйинчиси айтмади, сиз испаниядан шунча узокда туриб, телвидения оркали каердан билдиз буни? Зиз айтаётган нарса акилга сигмедигон нарса. Кучли бешлик чемпионатлари, хусусан УЕФА профиссионал тарзда ишледи. Бунака холат булиши мумкин эмас! Буни АТМ мухлиси сифатида эмас холис одам булиб айтяпман.\n36 дан 15 Олдинги фикрларни кўрсатиш


Ироқ ҳукумати Бағдод шаҳрига қўшимча ҳарбий киритишни режаламоқда.\nИроқ Бош вазири маслаҳатчиларидан бирининг айтишича, икки йирик ҳарбий бригада кўмагида шаҳарда кенг кўламли амалиёт ўтказилади.\nСўнгги кеча кундуз давомида Бағдодда Американинг 5 аскари, Ироқ ҳарбийларидан эса 14 аскар отишма ҳамда портлашлар чоғида ўлдирилган. Ироқдаги АҚШ ҳарбийлари бош қўмондони генерал-лейтенант Раймонд Одиернонинг айтишича, Ироқда исёнчилар хуружини бостириш ва мамлакат хавфсизлик кучларини бунга тайёрлаш учун АҚШ ҳарбийларига яна икки ёки уч йил муддат керак. Намояндалар палатаси спикери, демократ Нэнси Пелоси Вашингтонда баёнот бериб, АҚШ президенти Бушнинг Ироққа яна қўшимча ҳарбий жўнатиш тўғрисида кутилаётган режасини диққат билан кузатиб боришни ваъда қилди.


2018 йилда Ўзбекистонда иқтисодий судлар қарори билан кичик бизнес фойдасига 1 трлн сўм ундирилди – Дарё уз Янгиликлар\nГлавная / Иқтисодиёт / 2018 йилда Ўзбекистонда иқтисодий судлар қарори билан кичик бизнес фойдасига 1 трлн сўм ундирилди\n2018 йилда Ўзбекистонда иқтисодий судлар қарори билан кичик бизнес фойдасига 1 трлн сўм ундирилди\nTaxmin miss 17.01.2019\tИқтисодиёт Comments Off on 2018 йилда Ўзбекистонда иқтисодий судлар қарори билан кичик бизнес фойдасига 1 трлн сўм ундирилди 39 Показы\nИқтисодий судлар 2018 йилда 403 344 та ишни кўриб чиқди, даъвогарлар фойдасига 12,6 триллион сўмдан ортиқ маблағни ундириш тўғрисидаги суд қарорлари қабул қилинди. Кўриб чиқилган ишлар сони 2017 йил билан таққослаганда, 16 фоизга ошган. Бу ҳақда Ўзбекистон Олий суди расмий вакили Азиз Обидов маълум қилди, деб ёзади «Газета.uz».\nЎтган давр мобайнида энг кўп иш Жиззах, Сурхондарё, Қашқадарё, Самарқанд вилоятлари ва Тошкент иқтисодий судлари томонидан кўриб чиқилган.\nИқтисодий ишларнинг катта қисми — 264 087 таси бевосита жойларда сайёр суд мажлисларида кўриб чиқилди. 3 195 та иш видеоконференция режимида кўриб чиқилди, бу томонларнинг 1,9 миллиард сўмдан ортиқ маблағини тежаш имконини берди.\nКичик бизнес субъектлари ва хусусий тадбиркорлик ҳуқуқларини ҳимоя қилишга доир 42 478 та иш кўриб чиқилган, улар фойдасига 1 триллион сўмдан ортиқ маблағ ундирилган.\nЙил давомида кўриб чиқилган ишларнинг асосий қисмини маҳсулот етказиш, контрактация, кредит, олди-сотди шартномаларидан келиб чиқадиган ишлар ташкил этди.\nБундан ташқари, Олий суднинг иқтисодий ишлар бўйича Суд коллегияси томонидан 368 та шикоят ва протест назорат тартибида кўриб чиқилди. Қуйи судлар томонидан қабул қилинган 224 та қарор бекор қилинди, 66 та суд акти ўзгартирилди.\nПред. «Ўзбекэнерго» АЖ: Электр энергетика тизимида маълумотларни қайта ишлаш Республика ягона маркази ташкил этилади\nСледующая Тошкентда 80 йил аввал йўқолган ва қиймати 1 млн доллардан ортиқ хазина топилди\nАндижон вилояти Хўжаобод туманида янги автомобиль бозори очилди. Бу ҳақда Kun.uz мухбири воқеа жойидан хабар …


ИнтерФУТБОЛ :: Юпп Хайнкес: «Баъзан содда ечим самаралироқ»\nЮпп Хайнкес: «Баъзан содда ечим самаралироқ»\nМавсумни анча суст бошлаган «Бавария» сентябрь бошларида турнир жадвалида нақ 5та жамоадан ортда бораётганди.\nМана, Карло Анчелотти ўрнини эгаллаган «қария» Юпп Хайнкес енг шимариб ишга киришгач, «бошга чиқиб олганлар» бирин-кетин ўз жойларини топиб олишди.\nАйни пайт Бундеслига гранди яқин таъқибчиларидан жуда илгарилаб кетган ҳолда, навбатдаги чемпионлик сари дадил одимламоқда. Хорижлик касбдошимизнинг тажрибали мутахассис билан суҳбатида нафақат футболчи ва мураббийлар, балки бошқа соҳалар вакиллари учун ҳам ибратли ҳикматлар кўп.\n- Жаноб Хайнкес, охирги вақтларда ёш мураббийлар ҳақида кўп гапирилмоқда. Сиз 1979 йили 34 ёшда Менхенгладбах «Боруссия»си бошқарувини қўлга олиб, Бундеслига мураббийлари сафига қўшилгандингиз.\n- Ҳа, 1978 йилгача футбол ўйнадим, шундан сўнг бир мавсум Удо Латтек ассистенти сифатида ишладим.\nКейин клуб менежери Хельмут Грасхофф бош мураббий лавозимини эгаллашга тайёр ёки йўқлигимни сўраганида, табиийки, ижобий жавоб бердим. Тўғри, тез орада ҳали кўп нарсаларни ўрганишим зарурлигини англаб етдим.\n- Айнан қайси жиҳатларни?\n- Футболчилик даврида ўта иззатталаб эдим. Менга хусусан, мураббий Хёнесс Вайсвайлер кучли таъсир ўтказган. Зеро, у мағлубиятни сира ҳазм қилолмасди. Мураббий ўзини аввало, шу жиҳатга тайёрлаши шарт.\nАниқроқ айтсам, мағлубиятга кўникмаган ҳолда, ундан тўғри хулоса чиқариш муҳим. Таҳлиллар асосида камчиликларни бартараф этиб, жамоани тобора кучайтириб бориш талаб этилади.\nАлбатта, бошқа жиҳатлар ҳам муҳим. Масалан, футболчиларни бошқариш, соғлом муносабат ўрнатиш. Тан оламан, футболчи сифатида юксак нуфузга эришганим янги ишда менга жуда қўл келган. Бунга етарлича мисоллар келтиришим мумкин.\n- Бош мураббий лавозимини эгаллаганимда, жамоа таркибида кечагина мен билан ёнма-ён тўп сурган йигитлар кўпчиликни ташкил этишарди. Табиийки, улар билан сенсираб гаплашардик.\nКейин футболчилар бирданига муомалани ўзгартириб, «сизлай» бошладилар. Шунда улардан аввалгидек, сенсираб мурожаат қилишларини талаб қилдим. Айни шу ҳолатда йигитларнинг менга кучли ҳурмат назари билан қарашларига амин бўлдим.\nМураббий учун бу жуда муҳим. Бир томондан, ўртада муайян масофани ушлаш керак, иккинчи тарафдан эса, шогирдларга имкон қадар яқинлашиш лозим. Хуллас, бу борада мувозанатни тўғри сақлаш катта аҳамият касб этади.\n- Илк уринишда ўз вазифангизни қай даражада уддалагансиз?\n- Дебют мавсумимда клуб 7-ўринни эгаллади. Шунингдек, УЕФА кубоги финалига чиқдик. Шундай экан, етарлича мақтов эшитдим. Лекин танқидлар ҳам йўқ эмасди. Муҳими, босим олдида эсанкираб қолганим йўқ.\nЧунки юксак маҳоратдан ташқари, мустаҳкам асабга эга эдим. Айтишим мумкинки, айни шу босиқ табиатим мураббийликда жуда асқотди. Вазифани қандай уддалашни доимо аниқ ҳис этардим.\nБошқалардан ниманидир ўрганиш зарурати сезилса, сира хижолат чекмасдим. Бу жараён ҳозир ҳам давом этмоқда - излансанг, арзимасдек туюладиган фойдали жиҳатларни доимо топасан.\n- Сизнингча, ҳозирги ёш мураббийларга қийинроқми?\n- Улар талаб даражасида тайёргарлик кўришмоқда. Дейлик, мен буюк Удо Латтекдан атиги бир йил сабоқ олганман, холос. Ҳозирги ёш мутахассислар эса аввалига ўсмирлар, кейин ёшлар жамоалари билан шуғулланиб, маълум тажриба тўплашади.\nҚайтараман, ҳар қандай мураббий аввало, ўзини муносиб тутиши, шогирдлари билан самимий муносабатни йўлга қўйиши ва машғулотларни тўғри ташкил қилиши керак.\n- Бунда профессионал футболчи сифатида тўпланган тажриба нечоғли ёрдам беради?\n- Табиийки, бунинг таъсири кучли. Ахир мураббий футболчилик даври минг марталаб бошидан кечирган вазиятларга қайта дуч келади ва ўз тажрибасидан келиб чиқиб, тўғри ечимни топишга унча қийналмайди. Ҳа, қайсидир маънода ҳозирги ёш мураббийларга қийинроқ.\nҲар ҳолда, бугунги ОАВ эътибори ёки клублар томонидан қўйилаётган юксак талабларни назарда тутсак, осон эмас. Менимча, ёш мутахассисларнинг 1-2та нотўғри қарорларини кечириб, уларга имконият бериш керак.\n- Сизга Хёнесс Вайсвайлердан ташқари, яна ким сезиларли таъсир ўтказган?\n- Эрнст Хаппель, у буюк мураббийлардан бири эди, шубҳасиз. Дейлик, «Гамбург» Хаппель қўл остида ўта замонавий футбол намойиш этган: 4 нафар ҳимоячи бир чизиқда, «офсайд», прессинг, мудофаа вакилларининг марказга яқин жойлашувлари, ҳужумкорлик...\nҚисқаси, Хаппель ишини диққат билан кузатардим, ишланмаларини обдон таҳлил қилардим. Кейинчалик Арриго Сакки ва Йохан Кройффдан ҳам кўп нарсаларни ўргандим.\nУмуман, доимо қандайдир янгилик кашф этиш, билимини бойитиш, қўшимчалар киритиш орқали услубни такомиллаштириб бориш эс-ҳушли мураббий учун одатга айланиши шарт.\n- 2013 йили футболдан четга чиққач ҳам, касбдошларингиз фаолиятини кузатиб бордингизми?\n- Очиғи, 2013 йили мураббийлик ишига узил-кесил нуқта қўйгандим. Шундан кейин футболни оддий мухлис сифатида кўра бошладим. Албатта, баъзан «Бу жамоа ажойиб ўйин кўрсатмоқда» ёки «Эҳ, мураббий ўрнида бўлганимда, анави футболчини дарҳол захирага олардим» қабилидаги фикрлар хаёлимдан ўтарди.\nБундай ёндашув - узоқ йиллик фаолият маҳсули. Беҳисоб ўйинларни кузата-кузата ким қаерда хатога йўл қўйганию, ким чарчаб қолгани ёки аксинча, яна бир соат бемалол ўйнаши мумкинлигини аниқ айтиб берадиган даражага чиқар экансиз.\nМураббий ишининг самараси айниқса, тенг савияли футболчилардан тузилган жамоада яққолроқ кўзга ташланади. Пухта йўлга қўйилган ўйин эвазига юлдузли таркибга эга жамоани ҳам енгиш мумкин.\n- Ули Хёнесс яқинда сизни роса мақтади: «Хайнкес нафақат замонавий мураббий, балки яхши инсон ҳам». Дейлик, «Бавария» кийиниш хонасида таҳсинга лойиқ муҳит ҳукмрон экан. Бунинг сири нима?\n- Хёнессдан бирор нарсани сўрасангиз, у албатта, «теша тегмаган» қандайдир ибораларни ўйлаб топади. Унинг иш услубим, фаолиятимдан 100 фоиз хабардор эканлиги шубҳадан холи.\nХусусан, жамоани бошқаришда ҳам, режа тузиш ёки машғулот ўташда ҳам ҳар бир майда элементни назардан қочирмаслигимни яхши билади.\n- Хўш, фаолият йўлида қандай умумий қоидаларга риоя қиласиз?\n- Мураббийлар турли тоифаларга бўлинишади. Бу уларнинг шахсий характерларига боғлиқ. Жамоа аъзолари ва ишчи-хизматчиларига ҳурмат билан ёндашиш муҳим.\nШунга мувофиқ, дини, мақоми, танасининг рангидан қатъий назар, барчага бир хил муносабатдаман. Бундан ташқари, доимо самимий ва очиқкўнгил бўлишга интиламан.\nНатижада ўртамизда ўзаро ишонч юзага келади. Футболчилар менга ишонишади, ўз навбатида, уларга шубҳа билан қарамайман. Муваффақиятнинг асоси шу.\n- Умуман, мураббийлик соҳасига бош суққанингизга 39 йил бўлибди. Бу давр ичида футбол баробарида мураббийлик ҳам анча ривожланди. Жумладан, мукаммал маълумот олиш муҳим аҳамият касб эта бошлади. Бунга қандай қарайсиз?\n- Ўйинчилар миясини турли маълумотлар билан тўлдиришнинг ҳожати йўқ. Уларнинг фақат энг зарур жиҳатлардан хабардор бўлишлари етарли.\nМасалан, майдонда кимнинг қанча югургани хусусидаги статистика мени қизиқтирмайди. Чунки буни кузатиш орқали билиб оламан. Тажрибанинг фойдаси шу.\n- Видеотаҳлилларга муносабатингиз...\n- Ўйинга шайланиш жараёнида рақибни видеоёзувлар орқали ўрганиш катта фойда беради, албатта. Чунки шу аснода рақибнинг кучли ва заиф жиҳатларини билиб оласиз.\nХуллас, учрашувлар таҳлили замонавий футболнинг асосий талабларидан биридир.\n- Ҳозир кўплаб футболчилар «Бавария»га қайтганингиздан миннатдорлар. Масалан, Кингсли Команга тўпни жарима майдонига йўллаётган вақтда бошини тик тутишни уқтирибсиз.\n- Ўзим ўйнаган даврда Вайсвайлердан худди шундай кўрсатма олгандим. У барчасига ўта ҳушёр қарар ва шу аснода ўйинимдаги бир қатор камчиликларга барҳам берганди.\nМасалан, товоннинг ички томони ва бош билан зарба йўллаш, узатмаларни амалга ошириш бўйича қимматли маслаҳатларни берган. Энди шу билимларни «Бавария»да шогирдларимга беряпман. Мураббийнинг асосий вазифаси ҳам шу.\n- Хосеп Гвардиола комбинацион ўйинга катта эътибор қаратарди, Карло Анчелотти эса ўйинчиларга кўпроқ эркинлик беришни хуш кўрарди. Сиз-чи?\n- Менимча, позицион услубда ҳар бир ўйинчи нима қилиши кераклиги ва муайян вазиятларда қандай йўл тутишини яхши билиши шарт. Мураббий қаршисида турган футболчи савиясига унинг майдондаги ҳаракати, позициясини нечоғли эгаллашига қараб баҳо беради.\nПозицион услуб фақат кўндаланг узатмалар эмас, балки ўйин суръатини ўзгартириш ва вертикал «пас»ларни амалга оширганда самара беради. Бунинг учун муносиб ижрочилар, вазиятларни голга айлантиришга қодир ҳужумчилар зарур.\n2013 йили позицион ўйинни тезкор услуб билан уйғунлаштириб, «требл»-га эришгандик. Баъзан содда ечимлар ҳам катта самара келтиради.\n- Жорий мавсум «Бавария» сизнинг раҳбарлигингиз остида дастбалки 20та учрашувнинг 19тасини ға-лаба билан якунлади. Бунинг натижасида сизни мўъжизакор мураббий сифатида таърифлашмоқда.\n- Аслида муваффақиятнинг сабаблари оддий. Биринчидан, футболчилар савияси ҳам, мураббийларимиз малакаси ҳам, ишчи-хизматчиларимиз лаёқатлари ҳам юксак даражада. Демак, ютуқ барчамизга тегишли. Шахсан мен ҳеч нарсага даъво қилмайман.\nТўғри, улкан тажрибага эгаман. Лекин ҳар бир ҳолатга холис баҳо беришга интиламан. Парвознинг қулашга, ғалабаларнинг мағлубиятларга айланиб туриши - футболнинг бир қисми. Жамоага қайтганим боиси шуки, муваффақият қозонишга ишондим.\nЧунки футболчилар, мураббийлар ва клуб аъзолари имкониятларини жуда яхши билардим. Лекин ҳали мақсадга эришганимиз йўқ. Чунончи, Бундеслига, Германия кубоги ва ЧЛда ғолиб чиқишни режалаштирганмиз. Умид қиламанки, бу вазифаларни шараф билан уддалаймиз.\n- Собиқ клубингиз «Реал» ЧЛда кетма-кет 2 марта ғолиб чиқди, аммо айни пайт унинг ўйинида пасайиш бор.\n- Ўйлайманки, «Реал»нинг ҳозирги ҳолати табиий жараён. Клуб кетма-кет ғалабалардан сўнг ёзда Мората, Пепе ва Хамес Родригес каби яхши ўйинчиларни қўйиб юборди, аммо катта харидларга қўл урмади.\nҲар қандай вазиятда ҳам, «Мадрид»ни ҳисобдан чиқармаслик керак, айниқса, ЧЛда. Биринчидан, унда «ПСЖ»га нисбатан тажриба кўпроқ. Анча кўп! Иккинчидан, энг зарур паллаларда қандай ўйнашни билади. Менимча, «Реал» бемалол кейинги раундга чиқади.\nМисол учун, 1998 йили 32 йиллик танаффусдан сўнг ЧЛда ғалаба қозонганимизда, Испания чемпионатида атиги 4-ўринни эгаллагандик.\nХуллас, ўз тажрибамга таяниб айтаман, «Реал» ҳамон ЧЛ бош соврини учун асосий фаворитлардан биридир. Унга паст назар билан қараш ярамайди зинҳор...


Германия олтин захирасининг катта қисмини қайтариб олди\n21:01 / 23.08.2017\nГермания хориждаги омборлардан давлат олтин захирасининг ярмидан кўпи – 1710 тонна олтинни муддатдан аввал қайтариб олди. Бу ҳақда 23 августда Германия марказий банки – Бундесбанк маълум қилди.\nБундесбанк раҳбари Карл-Людвиг Тиленинг айтишича, немис олтинининг бир қисмининг хорижий омборлардан қайтарилиши дастури муддатдан аввал якунланди.\nШу билан бирга, Германия олтин захирасининг деярли ярми АҚШ ва Буюк Британияда қолмоқда. Жумладан, Нью-Йоркда 1236 тонна, Лондонда 432 тонна немис олтини бор. Германия олтин захирасининг умумий ҳажми 3378 тоннани ташкил қилади.\nГермания ўз олтин захираларини қайтариш дастурини 2013 йилда қабул қилган. Германиянинг олтин захираси ҳажми бўйича АҚШникидан кейин дунёда иккинчи ҳисобланади. Германия олтинни 1951 йилдан сотиб олишни бошлаган ва уни НАТО бўйича иттифоқдошлари – Франция, АҚШ ва Буюк Британия омборларида сақлашни афзал кўрган. Германия ҳукумати олтин захираларини АҚШ Федерал захира тизими билан келишув ҳолатига гаров сифатида қўллаган.\nГермания тарихи музейидан KUN.UZ фоторепортажи\n16:53 / 18.06.2018\nГерманияда Global Media Forum бўлиб ўтди\n13:43 / 18.06.2018


16 февраль кечқурун Тошкентда ёмғир ёғади\n12:52 / 15.02.2017\nТошкент шаҳри. Республика Гидрометеорология марказининг хабар беришича, 16 февраль куни пойтахтда ҳаво ўзгариб туради, кечқурун ёмғир ёғади. Кечаси ва эрталаб туман тушиши мумкин. Кечаси 0-2 даража совуқ, кундузи 10-12 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, баъзи жойларда ёғингарчилик бўлади. Кечаси ва эрталаб туман тушиши мумкин. Кечаси 2 даража совуқ, 3 даража илиқ, кундузи 2-7 даража илиқ бўлади.\nБухоро ва Навоий вилоятлари. Ҳаво ўзгариб туради, баъзи жойларда ёмғир ёғади. Кечаси ва эрталаб туман тушиши мумкин. Кечаси 0-5, кундузи 9-14 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, баъзи жойларда ёмғир ёғади. Кечаси ва эрталаб туман тушиши мумкин. Кечаси 0-5, кундузи 8-13 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, баъзи жойларда ёмғир ёғади. Кечаси ва эрталаб туман тушиши мумкин. Кечаси 3-8, кундузи 10-15 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда ёмғир ёғади. Кечаси ва эрталаб туман тушиши мумкин. Кечаси 0-5, кундузи 5-10 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, вақти-вақти билан ёғингарчилик бўлиб, туман тушиши мумкин. Кечаси 0-5 даража совуқ, кундузи 2-7 даража илиқ бўлади.


Хавфли инфекция энг кўп тарқалган кўрсаткичга эга мамлакатлар учлигига Қўшма Штатлар, Ҳиндистон ва Бразилия кирган.\nТОШКЕНТ, 25 ноя - Sputnik. Жаҳонда коронавирусга чалинганлик бўйича тасдиқланган ҳолатлар 60,1 млнга етди, деб хабар берилмоқда Worldometer - бутунжаҳон статистика сайтида.\n25-декабр ҳолатига кўра, ушбу вирус билан зарарланиш ҳолатлари сони 60 105 740 нафарни ташкил этган. Пандемия қурбонлари сони эса – 1 414 868 нафарга етган.\nХавфли инфекция кенг тарқалган кўрсаткичлар учлигига АҚШ, Ҳиндистон ва Бразилия давлатлари кирган.\nҚўшма Штатларда 12 955 007 коронавирус борлиги ўз тасдиғини топган. Ўлимлар сони эса – 265 891тани ташкил қилмоқда.\nCOVID-19 кўрсаткичи 9 222 216 кишини ташкил этган Ҳиндистон иккинчи ўринда. Қурбонлар сони – 134 743 нафар.\nБразилия 6 121 449 беморланганлар билан учинчи ўринни эгаллаган, вафот этганлар сони – 170 179 нафар.\nШунингдек, коронавирус энг кўп тарқалган давлатлар ўнталигига Франция, Россия, Испания, Буюк Британия, Италия, Аргентина, Колумбия ҳам кирган.\nБутунжаҳон соғлиқни сақлаш ташкилоти 11 март куни янги турдаги COVID-19 коронавируси тарқалишини пандемия, деб эълон қилган эди. Ташкилот давлатларни инфекцияга қарши курашда фаол иштирок этишга чорлаган.\nЎзбекистонда 25 ноябр ҳолатига кўра, коронавирусга чалинганлар сони 72 039 нафарни ташкил этмоқда. 605 киши ушбу инфекция қурбонига айланган.


Ўзбекистоннинг сўнгги 10 йилликдаги ташқи савдо айланмаси ҳақида маълумот берилди - EFFECT.UZ\nЎзбекистоннинг сўнгги 10 йилликдаги ташқи савдо айланмаси ҳақида маълумот берилди\n. 21:26 | 07.10.2021\nДавлат статистика қўмитаси маълумотларига кўра, сўнгги 10 йилликда Ўзбекистон Республикасининг ташқи савдо айланмаси:\n2010 йилда – 22,2 млрд. АҚШ доллари;\n2011 йилда – 26,3 млрд. АҚШ доллари;\n2012 йилда – 26,4 млрд. АҚШ доллари;\n2013 йилда – 28,3 млрд. АҚШ доллари;\n2014 йилда – 27,5 млрд. АҚШ доллари;\n2015 йилда – 24,9 млрд. АҚШ доллари;\n2016 йилда – 24,2 млрд. АҚШ доллари;\n2017 йилда – 26,6 млрд. АҚШ доллари;\n2018 йилда – 33,4 млрд. АҚШ доллари;\n2019 йилда – 41,7 млрд. АҚШ доллари;\n2020 йилда – 36,3 млрд. АҚШ долларини ташкил этган.\nАввалроқ, 2021 йилнинг январь-август ойларида Ўзбекистон Республикасининг ташқи савдо айланмаси 25 млрд. АҚШ долларига тенг бўлгани хақида хабар берилган эди.\nTeglar:Давлат Статистика қўмитаси, ташқи савдо айланмаси\nИндонезияда ўзбек-хитой вакцинасидан фойдаланишга рухсат берилди\n"Ўзбекипаксаноат" уюшмасига маслаҳатчиси-матбуот котиби тайинланди\nЎзбекистондаги қайси вилоятда доимий аҳоли сони энг кўплиги маълум қилинди\nХорижий капитал иштирокидаги корхоналар сони бўйича маълумот берилди\nЎзбекистонда “палов индекси” эълон қилинди\nЎзбекистон аҳолисида нечта енгил автомобиль борлиги маълум қилинди


Мақолалар мазкур саъна бўйича сараланган: Четверг, 26 Февраль 2015\nЧетверг, 26 Февраль 2015 10:33\nЧетверг, 26 Февраль 2015 10:32\nЁши улуғларни эъзозлаш — эзгу қадрият\nКексаларга ҳурмат-эътибор кўрсатиш — халқимизга хос эзгу фазилат. 2015 йилнинг мамлакатимизда “Кексаларни эъзозлаш йили” деб номлангани ана шу бебаҳо қадриятнинг ҳаётимизда ёрқин акс этишига хизмат қилади. Зеро, нуроний отахону онахонлар қадрланган юртдан файзу барака, фаровонлик, аҳиллик аримаслиги — асрлар синовидан ўтган ҳақиқат.\nЧетверг, 26 Февраль 2015 10:27\n2015 йилги Наврўз умумхалқ байрамига тайёргарлик кўриш ва уни ўтказиш тўғрисида\nЧетверг, 26 Февраль 2015 10:26\nСанъат ва камолот\nКўнгил тарбияси — маънавий камолотнинг энг муҳим босқичи. Зеро, эзгу фазилатларнинг манбаи — кўнгил! Ватанга муҳаббат, юртга садоқат каби туйғулар ҳам қалбимизнинг туб-тубида илдиз отади, шаклланади. Пировардида ана шу ҳислар ҳар биримизни юртни севиш ва ардоқлаш, тинчлик ҳамда осойишталигимизни асраб-авайлаш, дориламон кунларнинг қадрига етишга даъват этиши, шубҳасиз.\nЧетверг, 26 Февраль 2015 10:24\nИстироҳат боғи барпо этилди\nШу пайтга қадар Ғаллаорол тумани марказида маданият ва истироҳат боғи йўқ эди. Тадбиркор Ҳанжар Тангирқулов раҳбарлик қилаётган “Сарбозор жавоҳири” хусусий корхонаси жамоаси саъй-ҳаракати билан қаровсиз ётган майдон қисқа муддатда обод манзилга айлантирилди.\nСуд тизими ислоҳотлари ва миллий қонунчилик\nЎзбекистон Республикаси Олий суди ҳузуридаги Тадқиқот маркази томонидан “Хабеас корпус” институтини янада ривожлантириш истиқболлари” мавзуида давра суҳбати ўтказилди.\nЧетверг, 26 Февраль 2015 10:15\nСпорт — нафислик ва саломатлик асоси\nМирзо Улуғбек номидаги Ўзбекистон Миллий университетида “Спорт — нафислик ва саломатлик асоси” шиори остида спорт фестивали ўтказилди. Ўзбекистон Хотин-қизлар қўмитаси томонидан Ўзбекистон Республикаси Маданият ва спорт ишлари вазирлиги, Болалар спортини ривожлантириш жамғармаси, Касаба уюшмалари Федерацияси Кенгаши, “Маҳалла” хайрия жамоат фонди, “Соғлом авлод учун” халқаро хайрия фонди, “Тасвирий ойина” ижодий уюшмаси ҳамкорлигида ташкил этилган мазкур тадбирда турли вазирлик ва идораларда меҳнат қилаётган хотин-қизлар қатнашди.


"Ювентус" икки футболчи эвазига Бонуччини қайтариб олади / CHAMPIONAT.asia\n"Ювентус" икки футболчи эвазига Бонуччини қайтариб олади\n28 июл 2018 16:42\n"Милан" сардори Леонардо Бонуччи бир йилдан сўнг "Ювентус"га қайтишга тайёр.\nМаълумотларга кўра, клублар ушбу трансфер борасида келишиб олишган. "Ювентус" 31 ёшли Бонуччи учун ҳимоячи Маттиа Кальдарани беради ва аргентиналик форвард Гонсало Игуаинни "Милан"га ижара асосида ўтади.\nИгуаиннинг бир йиллик ижараси "Милан" учун 18 млн. долларга тушиши мумкин. "Ювентус" 2016 йилнинг ёзида Гонсало учун "Наполи"га 105 млн. доллар тўлаган эди. Аргентиналик икки йил ичида 105та баҳсда майдонга тушиб, 55та гол урди.\nОлдинроқ, Бонуччи ўз агенти орқали "Милан" раҳбариятидан уни трансферга қўйишни сўрагани эълон қилинган эди.


Жаҳмийлар: жаҳмийларнинг таърифи\nBy Муҳаммад Ҳабибуллоҳ on 11/03/2015 АҚИДА ДИНЛАР ВА ОҚИМЛАР ЖАҲМИЙЛАР\nЖаҳмийлар калом илмига чуқур кетиб, ҳақдан адашган фирқалардан бири ҳисобланади. Улар асосан иймон тушунчаси ҳамда Аллоҳ таолонинг исм ва сифатларига тегишли масалаларда адашишган. Бу фирқага Жаҳм ибн Сафвон Термизий исмли киши асос солгани учун улар Жаҳмийлар деб ном олишган. Улар ўша вақтда исломий давлатда нуфузли бўлган кишиларни ўз фикрларига ағдариб олиб, аҳли суннат ва жамоат олимларига қаттиқ зарар етказишган.\nЖаҳмийлар салафи солиҳларнинг ақидаси йўлида катта тўғаноқ бўлдилар. Чунки аҳли суннат олимлари одамларни уларнинг хатоларидан огоҳ этиш ҳамда улар билан баҳс-мунозара қилиш билан машғул бўлиб қолдилар. Аллоҳ таолога ҳамду санолар бўлсинки, охир-оқибат аҳли суннат олимлари ғолиб бўлдилар. Зеро, ҳақ келганида ботилнинг қочишдан бошқа чораси қолмайди.\nЖаҳм ибн Сафвон\nАбу Меҳраз Жаҳм ибн Сафвон асли Термизлик (баъзи ривоятларда Самарқандлик) бўлиб, ҳижрий иккинчи асрда яшаб ўтган. У “инсон қилаётган ишларини беихтиёр қилади” деган фикрда бўлган. Қуръон махлуқ деган гапни биринчи бўли чиқарган киши ҳам Жаҳм бўлади. Унинг фикрича, Аллоҳ таолонинг ҳеч қандай сифати йўқ. У ўша вақтлардаги Хуросон амири Ҳорис ибн Сурайжнинг энг яқин ўртоқларидан бўлган.\nЖаҳм жуда тортишувчан бўлсада, у ҳадис илмидан йироқ эди. Чунки у калом илми билан шуғулланиб, ҳадис илмига вақт ажратмаган. У ҳақида имом Ашъарий роҳимаҳуллоҳ шундай деган: “Жаҳм аслида ундай бўлмасада, ўзини амру маъруф ишининг раиси деб биларди”. Имом Аҳмад ибн Ҳанбал роҳимаҳуллоҳ шундай деган: “Жаҳм ва унинг издошлари одамларни муташобеҳ оят ва ҳадисларга чақириб, ўзлари ҳам адашишди, одамларни ҳам адаштиришди. Бизга етиб келган хабарларга кўра, Аллоҳнинг душмани Жаҳм Хуросондан, яъни Термизлик бўлиб, жуда ҳам хусуматчи ва тортишувчи бўлган”.\nУ баъзи мушриклар билан баҳс-мунозара қилганида мушриклар ундан: “Эй Жаҳм, сенинг Раббингни ушлаб, кўриб, эшитиб, ҳидлаб ёки татиб кўриш мумкинми?” – деб сўрашган. У: “Йўқ” – деб жавоб берган. Шунда мушриклар: “Унда у йўқ эканда?!” – дейишган. Буни эшитган Жаҳм нима деб жавоб беришни билмай қолган ва шундан кейин қирқ кун намоз ўқимай қўйган. Бу хабар Хуросон амири Салм ибн Аҳвазга етиб келди. Салм Жаҳмдан бу ҳақда сўраганида у: “Кимга ибодат қилишимни билиб олсам кейин ўқийман” – деб, жавоб берган. Шундан кейин Салм ибн Аҳваз уни қатл қилган. Уни қатл қилишдан баъзи сиёсий мақсадлар кўзда тутилган, деган фикр нотўғри. У кофир бўлгани учун қатл қилинган. Бу воқеа ҳижрий 128 йилда бўлган, бази ривоятларда 130, яна бошқа манбаларда 132 йилда деб айтилган.\nAvvalgi maqolaУмавийлар: Муовия розияллоҳу анҳу (1)\nKeyingi maqola 1-дарс. Гўзал хулқлар. Аллоҳ билан муомала одоби (Шайх Содиқ Самарқандий)


Ҳижрий-қамарий йил ҳисобининг биринчи ойи Муҳаррам ойи ҳурматли ойдир. Аллоҳ таоло уруш-бузғунчиликларни ҳаром қилган тўрт ойнинг биридир. Ҳадисларда ушбу ойни “Аллоҳни ойи”эканлиги ҳақида хабарлар бор. Ойлар орасида Рамазон ойидан кейинги…\nҲаё имоннинг бир шўъбасидир\n“Имон олтмишдан ортиқ бўлакдан иборат. Ҳаё имоннинг бир шўъбасидир” (Имом…\nТақвонинг фазилатлари ва самаралари\nИсломда олижаноб ахлоқнинг энг муҳим тушунчалари таърифланиб, инсониятни уларга амал қилиш сари ундалади. Булар: эҳсон, кечиримли бўлиш, сабр-тоқат, ростгўйлик, ширинсўзлик, ота-онани, ўзидан катта ёшдагиларни ҳурмат қилиш, ор-номус,…\nДуонинг одоблари ва шартлари\nЯъни: “Сиздан (эй, Муҳаммад!) бандаларим Менинг ҳақимда сўрасалар, (айтинг) Мен уларга яқинман. Менга илтижо қилувчининг дуосини…\nЗулҳижжанинг биринчи ўн кунлиги фазилати\nЧоп этилган: 02.09.2016\nАллоҳ таоло Фажр сурасининг илк оятларини “Тонгга қасам! Ва Ўн кечага қасам!” – дея улуғворликка далолат қилувчи мавҳум (накра) сийға билан ниҳоятда қадри баланд бўлган ўн кечага қасамёд қилиш билан бошлаган. Мазкур ўн кечанинг қайси…\nҲаж ва Умра ибодатлари, ҳукмлари\nИзоҳ: Махсус жой Каъба ва Арафотдир, муайян вақт эса, ҳаж мавсуми, яъни…\nҲаж ва Умрани адо этиш тартиблари\nҲаж қилмоқчи бўлган киши қуйидаги амалларни бажариши керак\n1.Мийқотда ё ундан олдин иҳромга кириш.\n2.Иҳромга киришдан олдин тирноқларни, ортиқча жунларни олиш.\n4.Ғусл ёки таҳорат…\nОсон ёдлаш қоидалари\nҚуръони карим башариятнинг ҳидояти учун нозил қилинган. Ҳар бир мусулмон Каломуллоҳ оятларини ёдлаш ва амал қилишга интилади. Ҳадисларда Қуръонни ёд олган кишига кўп мукофотлар ваъда қилинган. Жумладан: ҳазрат Усмондан (розийаллоҳу анҳу)…\nАллоҳ таоло гуноҳлардан тийилишни, сабр қилишни…\n“Албатта, Биз уни (Қуръонни “Лавҳул-маҳфуз”дан биринчи осмонга) Қадр кечасида нозил қилдик. (Эй, Муҳаммад!) Қадр кечаси нима эканини Сизга не ҳам…\n2-саҳифа. Жами 15 саҳифа


Ўзгаришларни эртага эмас, бугун кўрайлик — Ishonch Gazetasi\nЎзгаришларни эртага эмас, бугун кўрайлик\nЯқинда қишлоғимизнинг бир гуруҳ кексалари билан қизғин гурунг қилдик. Ҳаётнинг аччиқ-чучугини тотган бу ёши улуғ инсонлар суҳбати, бугунги янгиликлар, амалга оширилаётган ислоҳотлар ҳақида кетди.\n— Сизлар эътибор беряпсизларми, Президентимиз, аввало, ички ишлар ва соғлиқни сақлаш соҳаси мутасаддилари билан мажлис ўтказяптилар, — деб сўз бошлади Ҳамроқул ота. — Бу, инсон учун тинчлик ва соғлиқдан муҳим неъмат йўқлигини англатади. Тўғри, бу икки соҳада ҳам ўзгаришлар бўлаяпти, лекин муаммолар ҳам йўқ эмас. Бутун ҳаракат инсон ҳаёти яхшиланишига қаратилаяпти.\n— Шу сиёсатдан бизга ҳам маъқули, ўзгаришларни эртага эмас, бугун ҳис қилайлик, деган талаб бўлаяпти, — деб гурунгни давом эттирди Абдусалом ака. — Рост-да, эл-улус рози бўлса, эртанги кунимизга ишонч янада мустаҳкамланади. Давлатимиз раҳбарининг қониқмаслиги халқ эҳтиёжидан келиб чиқаяпти. Демак, Президент талаби — бу халқ талаби. Бу ҳолат Олий Мажлисга Мурожаатномада ҳам яққол акс этди.\nШу ўринда савол янгради:\n— Тўхтанг, илгари бунақа Мурожаатномалар бўлмасди. Унинг маъносини бизга тушунтириб беринг.\n— Йил якуни бўйича Мурожаатнома билан чиқиш кўп демократик давлатларда анъанага айланган. Босиб ўтилган йўлга давлат раҳбарининг баҳоси ҳаммани қизиқтиради. Айни пайтда эртанги вазифаларни ҳам билиб олдик.\nШу пайтгача «кластер» деган сўзни эшитмаган эканмиз, — деб сўзида давом этди отахон. — Сўраб кўрсам, хомашё экишдан то маҳсулотни эгасига топширгунча бўлган жараённи ўз ичига олар экан. Рост-да, хирмон кўтарган билан ҳосилни манзилга етказмасангиз, ҳамма тоат-ибодатингиз бир пул.\n— Бир нарсани сўрамоқчи эдим, — деб ўртага савол ташлади ўрта яшар ҳамқишлоқлардан бири. — Кейинги пайтларда «Обод қишлоқ» деган сўз пайти-пайти билан тилга олинаяпти. Шуни тушунтириб беринг.\n— Баракалла, шу эзгу ҳаракатга эътибор қилганларингизнинг ўзи яхши. Гап шундаки, илгари қишлоқларимиз обод бўлиши керак, деган умумий гаплар кўп айтиларди. Олимлар обод қишлоқнинг ўзига хос жиҳатларини таснифлашар, лойиҳачилар турли муқобилларини тақдим этишарди. Очиғи, бу гаплар қоғозда ёки оғизда ижод қилинарди. Давлатимиз раҳбари ўша гапларни аниқ бир манзилда яратиб, обод қишлоқ мана бундай бўлади, деган ҳаракатни тавсия этди. Ҳозир Жиззах вилоятида Манас қишлоғи шундай ҳаракатда обод қиёфа касб этмоқда. Ҳозир ҳамма жойда ислоҳотлар амалга оширилаяпти. Манасга ўхшаш жойларда бу ўзгаришлар кенг жамоатчилик назоратида рисоладагидек бекаму-кўст рўёбга чиқарилаяпти. Миллатимизнинг азалий орзу-ниятлари юртимизнинг чекка-чекка қишлоқ аҳолиси онгида янги тафаккур ғояларини куртак ёздирмоқда. Тасаввур қилинг, илгари ариқдан сув ичган одамлар туб ўзгаришлар туфайли шаҳар шароитига хос қулайликлардан баҳраманд бўлмоқда. Шундай ободлик ҳар кўчага, хонадонга кириб борса, уни оила аъзоларингиз билан ҳис этсангиз, янги ҳаёт дегани шу эмасми?! Хўш, шундай ўзгаришларни ким амалга ошириши керак? Бу вазифаларни ўзимиз, авваламбор, турли даражадаги раҳбар ва мутасаддилар, қолаверса, бутун жамоатчилик, аҳоли вакиллари бир мушт бўлиб бирлашиб, ўзаро ҳамжиҳатликда эрта ёки индин эмас, балки бугун бажаришимиз ҳаёт талаби ҳисобланади. Мақсад — одамларнинг ҳаётдан рози бўлиб яшаши учун зарур моддий ва маънавий шароитларни яратишдан иборат.\nТалаблар шундан иборатки, ҳар бир хонадон назоратдан ўтказилганда уйлар пишиқ-пухтами, томлари ёпилганми, ҳовлиларга мевали дарахтлар экилганми, тоза ичимлик суви мавжудми, аҳоли суюлтирилган газ, кўмир билан етарли таъминланганми — хуллас, инсон муносиб турмуш кечириши учун барча қулайликларга эга бўлиши таъминланади.\nАйни вақтда Манасдаги қурилиш ва ободонлаштириш ишларига юзлаб техника ҳамда мосламалар, мутахассислар ва ишчи гуруҳлар сафарбар этилган. Хуллас, юксак орзу-ниятлар рўёбини кўрмоқчи бўлсангиз, Манасга боринг. Бу ерда тўпланган тажриба яқин орада бошқа вилоятларда татбиқ этилади. Шу аснода суҳбатдошлар юрагидаги гапларни дастурхон қилишди.\nҚаранг, ичимлик суви муаммоси мамлакатимизнинг кўпчилик ҳудудларига хос ҳолат экан. Биргина Президентимиз ташрифлари шарофати билан йиллар мобайнида қақраб ётган заминга оби-ҳаёт оқиб келмоқда. Насиб этса, сув келтиришдек эзгу ишнинг савоби, халқимизнинг дуоси қанчадан-қанча файзу баракага сабаб бўлғуси. Одамлар қалбда қувонч билан чин дилдан дуо қилишаяпти.\nҚўшни мамлакатлар билан муносабатларни яхши йўлга қўйганимиз ҳамманинг дилини чароғон этмоқда. Чегараларнинг очилиши ҳар икки томон халқларини хурсанд қилмоқда. Ахир, қуда-анда, дўсту биродар бўлган одамлар бир-бирларини кўришолмаётганига анча йил бўлибди.\nИлгари кейинги йилларда кўзлаган марраларимизни асос қилиб, эртанги кун ҳақида баландпарвоз гаплар айтиларди. Хўш, бу режалар қачон амалга оширилади, деб сўрасангиз, бир сўз билан «келажакда», деб жавоб қилинарди. Орадан икки, уч, ҳатто беш йил ўтса ҳам, ўша «келажак» кейинги йилларга сурилаверарди. Бугунги давр эса шиддатли ислоҳотларимизга янги вазифа қўймоқда. Одамлар ислоҳотлар натижасини эртага эмас, бугун кўришсин. Тўғри, бунинг учун сабр-тоқат, ҳафсала, ўзни қийнаш талаб этилади. Лекин қийинчиликларни мардонавор енгсак, сув келса симириб, тош келса кемириб фаолият юритсак, келгуси йил бошида муҳим довонлардан ошган каби туйғуни бошдан кечиришимиз муқаррар. Ўшанда шу азиз Ватан учун фидойилик қилган инсонларнинг юзи ёруғ бўлиши турган гап.\nҲар оқшом ойнаи жаҳон орқали «Ахборот 24»ни интиқиб кутамиз. Бугун қайси ташаббус ҳақида хабар берилади, деган қизиқиш бизни тарк этмайди. Ҳар куни ислоҳотлар суръатини жадаллаштириш учун янги-янги ғоялар, илҳомлантирувчи фикрлар янграяпти. Бундай ёндашув одамлар қалбида эртанги кунга ишонч туйғусини ошириб бораяпти. Ҳамманинг тили учида турган мавзуларда жўш урган суҳбатдан маза қиласиз. Бундай гурунглар тез кунда яхши самара бериши муқаррар. Нима дедингиз?!\n“ХАЛТАЕВ”ЛАР ХОЛТОЕВ БЎЛАДИМИ?\nМажбурий меҳнатга қарши курашда ўзбекистон тажрибаси ўрганилмоқда\nНега остонада ўтириб бўлмайди?\nМўйноқ кўркам ва обод гўшага айланди


25 ноябрь тонгининг энг муҳим ва қизиқарли воқеалари\n09:01 / 25.11.2016 9210\n24 ноябрь туни ва 25 ноябрь тонгида содир бўлган энг муҳим ва қизиқарли хабарларнинг энг саралари Kun.uz дайжестида.\nТаиланд ўзбекистонликлар учун виза йиғимини бекор қилади\nЎзбекистонда 12,9 тоннадан кўпроқ асал олинди\nАйни вақтда Ўзбекистонда 11940 та асаларичилик субъекти рўйхатдан ўтган, асал олиш ҳажми 12,9 тоннадан кўпроқни ташкил қилмоқда.\nОстона учун 3 янги ном: Қозоғистон пойтахти учун қандай номлар таклиф этилмоқда?\nҚозоғистон пойтахтини мамлакатнинг биринчи президенти Нурсултон Назарбоев шарафига қайта номлаш бўйича кўпдан-кўп таклифлар берилмоқда.\nАҚШнинг Флорида штати осмонида гувоҳлар ғайритабиий олов шарни тасвирга олишди. Воқеа 21 ноябрь кечки вақт юз берган. Венеция шаҳри аҳолиси осмонда учаётган ёрқин жисмни пайқашган.\nАраб ижтимоий тармоқларида сешанба кунидан бери давом этиб келаётган Исроилдаги ёнғинлар мавзуси кенг муҳокама қилинмоқда.\nШайх Мишарий Ал-Аъфасий Эрдўғандан норози бўлди\nҚувайт Катта масжидининг имоми - шайх Мишарий Ал-Аъфасий бир неча соат аввал ўзининг твиттерида Исроилда бўлаётган воқеаларга муносабат билдириб, Эрдўғаннинг бу мамлакатга ёрдам қўлини чўзганлигидан норози бўлган.\nИроқдаги АЁҚШда содир этилган терактда ҳалок бўлганлар сони 100 кишига етди\nДастлабки маълумотларга кўра, Бағдоддан 100 км узоқликда жойлашган Хилла шаҳридаги АЁҚШда содир этилган теракт қурбонлари сони деярли 100 кишига етди.\nХитойда антиқа темир йўл ишга туширилди. Нима учун антиқа дейсизми? Биринчидан, бу темир йўл осма монорельс (бир изли) кўринишида яратилган.\nРоссиянинг Воронеж вилоятидаги Борисоглебск ахлоқ-тузатиш колониясида жазо ўтаётган аралаш яккакураш жангчиси, машҳур жангчи Фёдор Емельяненконинг укаси Александр Емельяненко 24 ноябрда озодликка чиқди.\nСўровнома: Tribuna.uz ўқувчилари ЕЧЛ 5-турининг энг яхши голини аниқлашди\nTribuna.uz сайти Чемпионлар лигасининг 5-турида киритилган энг яхши голни аниқлаш учун сўровнома ўтказди.\nУкраинадаги сайлов якунлари, Ким билан учрашган Путин, безорилиги учун қамалган қўшиқчи ва ҳафтанинг бошқа хабарлари


13:43 25.05.2020 (Янгиланган 15:38 25.05.2020)\nКоронавирус билан касалланган беморларга давлат бюджетидан ажратилган маблағлар бўйича маълумот берилди.\nТОШКЕНТ, 25 май — Sputnik. Бугун АОКА штабида бош давлат санитария инспектори Нурмат Отабеков иштирокида брифинг бўлиб ўтди.\nУнда коронавирус билан касалланган беморларга давлат бюджетидан ажратилган маблағлар бўйича маълумот берилди.\nКоронавирус билан касалланган беморларга давлат бюджетидан ажратилган маблағлар бўйича маълумот\nСўнгги маълумотларга кўра, Ўзбекистонда коронавирус билан боғлиқ ҳолат 3180 тага етган. Коронавирусдан 2585 киши бутунлай соғайиб кетган.


Омонатга хиёнат қилманг!...\nМунофиқликнинг уч аломати бор, сўзласа ёлғон сўзлайди. Ваъда бериб ваъдасига вафо қилмайди. Омонатга хиёнат қилади. (Ҳадисдан)\nКунларнинг бирида йўлда кетаётиб, жанжалнинг устидан чиқиб қолдим. Икки киши муштлашгудай бўлиб, баралла нималарнидир мухокама қилишарди. Қизиқувчанлигим устунлик қилиб, бир тўда одамлар ичидаги қариядан воқеанинг сабабини сўрадим. Отахон бош чайқаганча, "Омонатга хиёнат - бу жуда катта гуноҳ" - дедию бошқа бирор сўз айтмади. Воқеанинг асл моҳиятини тушунмаган бўлсамда, сабабини англаб етдим. Уларнинг қайсидир бири унга ишонган инсон омонатига хиёнат қилган кўринади.\nШу ўринда бир ҳикоят эсимга тушди. Ўғирлик билан ном таратган ўғрибошининг йўлида бир мўйсафид дуч келиб, бир халта тилло танга берибди-да "Бу омонатимни масжиддан чиқгунимча ушлаб турсанг" деб илтимос қилибди. Ўғри ҳам иккиланмай халтани олибди. Чол эса бемалол намозини ўқиб чиқиб, ўғрибошидан тиллоларни олиб йўлида давом этибди. Бу ҳолатни кўрган ўғрилардан бири нега тиллоларни қайтариб берганини, ўғирлик қилиш учун туғилган қулай имкониятни қўлдан бой берганининг сабабини сўрабди. Шунда ўғрибоши "У менга омонат деб айтди. Қилаётган ишимдан кўра омонатга хиёнат оғир гуноҳ" деб жавоб берибди.\nБаъзан шундай ҳикояларни ўқиб ўйланиб қоламиз. "Биз ҳам омонатларга хиёнат қилмаяпмизми?" деган савол ҳаёлимизга келади. Ўз-ўзимизда содир бўлган шундай воқеаларни таҳлил қиламиз. Ўзимизча хулоса ясаймиз. Зеро, энг катта омонатларга хиёнат қилаётганимизни биламизми?!\nАллоҳ томонидан бизга берилган бу азиз жон, умримиз ҳам омонат. Ўтиб бораётган ҳар бир дақиқамиз орқали оғир гунох қилмаяпмизми? Умримизни бекорчи нарсаларга сарфлаб, вақтимизни ютказиб, бировларнинг қалбига озор бериб омонатларга хиёнат қилмаяпмизми?!\nЭътиборингизга ибрат бўлиши учун яна бир ҳикоятни тақдим этамиз.\nГавжум бозорнинг чиқаверишида, темирчилик дўконида ёши киркларга кирган киши устачилик билан шуғулланарди. Кунларнинг бирида ёш йигит бозордан тўрт дона нон солинган целофан билан чиқди-ю, нимадир ёдига тушиб безовталанди. Атрофга олазарак қараб темирчининг ёнига келди. Қўлидаги нонларни бериб, нималарнидир тушунтирди ва бозор ичига қайтиб кириб кетди. Орадан вақтлар ўтиб, қоронғу туша бошлади. Аммо бояги йигитдан дарак бўлмасди. Уста хавотир билан йигитни кутар, омонатни бериб, сўнг хотиржам уйга кайтишни хохларди. Лекин йигит келмади. Темирчи эртасига эрталаб бозор ичкарисига кириб, тўртта янги ёпилган нон олиб, дўконига келди. Бугун ҳам куни билан йигитни кутди. Ҳар куни бу холат такрорланар, уста тонгда иссиққина нон солинган целофан билан дўконини очарди. Бироқ омонатнинг эгасидан ҳеч қандай дарак йўқ эди.\nКунлар ўтди. Темирчи қўлидаги омонат билан бозордан чиқаётиб, елкасини тоғдек эзиб турган, тўртта ноннинг эгасини учратиб қолди. Хурсандлигидан унинг ёнига бориб, қўлидаги эндигина тандирдан узилган, иссиққина нонни йигитга узатди. Йигитнинг омонатини топширди ва енгил нафас ола бошлади. Ноннинг эгаси эса хатто бу нарсани унутиб юборганди.\nМана, икки ажойиб ҳикоя. Хулоса чиқариш ва керакли ғояларни олиш ўзингизга ҳавола. Барчамизни омонатга хиёнатдан ўзи асрасин. Аллоҳим ҳар кимга инсоф берсин!!!!\nКиритилган вақти: 13/01/2020 15:24; Кўрилганлиги: 317\nМатериал манзили: http://sammuslim.uz/articles/omonatga-xiyonat-qilmang\nЧоп этилган вақт: 23/09/2020 07:47


Аббосдан сайловда қатнашиш сўралмоқда\n21 май 2022, Тошкент вақти: 10:41\nАраб лигаси Бош котиби Амр Мусса Фаластин етакчиси Маҳмуд Аббосни январ ойига белгиланган сайловда ўз номзодини кўрсатмаслик тўғрисидаги қарорини қайта кўриб чиқишга чақирди.\nМиср ахборот агентликларининг хабар қилишича, Амр Мусса пайшанба куни Маҳмуд Аббосга сим қоқиб, унинг номзодини қўллаб-қувватлашини билдирган.\nПайшанба куни Фаластин етакчиси Исроил билан тинчлик музокараларида жиддий натижаларга эришилмаётганидан ҳафсаласи пир бўлганини айтиб, сайловда номзодини қўймаслигини билдирди.\nБундан ташқари Маҳмуд Аббос АҚШнинг тинчлик жараёнини қайта бошлаш масаласида Исроилга “ён босаётганидан” таажубга тушганини билдирди.\nОқ уй матбуот котиби Роберт Гибс ўз навбатида “Аббос Қўшма Штатларнинг ҳақиқий ҳамкори бўлиб келди”, дея таъкидлади.\nИсроил эса Аббос қарорига ҳозирча ҳеч қандай муносабат билдиргани йўқ.


ИнтерФУТБОЛ :: Арсен Венгер ва «Арсенал» муҳаббати...\nАрсен Венгер ва «Арсенал» муҳаббати...\nЯқин ўтмишнинг таниқли мураббийи Арсен Венгер The Guardian нашри томонидан уюштирилган видеоинтервью давомида бутун дунёдаги барчага таниш-нотаниш мухлисларидан тушган турли-туман саволларга бафуржа жавоб берди. «Дунёга келиб фақат футбол билан шуғулланганимни ўйласам, баъзан қўрқиб кетаман, - дея гап бошлади Цюрихдан туриб видеоалоқага чиққан 70 ёшли Венгер. - Мени Яратган олдига боргач, умрим ҳақида қандай ҳисобот беришим ўйлантиради. Қисқаси, баъзан бутун ҳаётимни шу ўйинга бағишлаганим маъносиздек туюлади».\nВенгер 1949 йили Франция шарқида жойлашган Эльзас қишлоғида таваллуд топган. Унинг ота-онаси кичик ошхона очиб, тирикчилик қилишарди. Арсен ошхонага келган одамларни кузатавериб, ёшлигиданоқ инсон психологияси ҳақида ўзгача тушунча шакллантиради. «Алкоголь, жанжаллар, зўравонлик... Буларнинг барчаси болалигимда мени роса чўчитарди», - деб эслайди у ёшлигини «Қизил ва оқ рангларга бурканган ҳаётим» (My Life in Red and White) номли янги автобиографиясида. Венгер кейинчалик «Страсбур» клубида ўйнаб, ақлли ярим ҳимоячига айланади. Ўша пайтларданоқ Арсен ўйинларни чуқур таҳлил қиларди ва 30 ёшдан ошганида чинакам мураббий сифатида иш бошлайди. Дастлаб «Канн» ва «Нанси», кейин «Монако» ва «Нагоя Грампус» (Япония) клубларини бошқаради. Узун бўйли, катта синф ўқувчисидек кўринишда костюм кийиб юрадиган Венгер 1996 йили «Арсенал» бош мураббийи лавозимига тайинланади (Англия элит дивизиони тарихида хорижлик 4-мутахассис бўлганди. Ундан олдинги хорижликлар айтарли муваффақиятга эришолмаганлар). Бу табиийки, Британия матбуоти диққатини тортади. Венгер шу аснода «тўпчилар»ни 2018 йилгача, яъни нақ 22 мавсум бошқарди. Бу оралиқда 3 марта чемпионлик мақоми ва 7 марта Англия кубоги расмийлаштирилди. Ўша пайт футболчиларни ўйинларга қаттиққўллик билан тайёрлайдиган «МЮ» устози Алекс Фергюсон франциялик мутахассиснинг асосий рақиби ҳисобланарди. Венгер эса «кўринмас» иш услуби билан танилди. У жисмоний томондан мукаммаллик сари интилиш, тўп билан ишлашни юксак даражага олиб чиқишга уриниш баробарида шогирдларининг ҳаёт тарзи ва тўғри овқатланишларига ҳам жиддий эътибор қаратарди. Энг асосийси, Венгернинг айнан ўз услуби билан ғалаба ва яна ғалаба қозониш хоҳиши барчани бирдек ҳайратлантирарди. У ўз биографиясида футбол ва «Арсенал»ни ҳаёт-мамот масаласи сифатида таърифлаган: «Топ-даражада ҳаммаси худди шундай кўринишини айтишим жоиз. Агар жамоангга ҳаёт-мамот масаласидек қарамасанг, ўз ишингга жиддий эътибор қаратолмайсан ва бундай ёндашув билан тирик қолишинг амри-маҳол».\nБаъзи-баъзида Фергюсон ёки Жозе Моуриньо «Арсенал» йўлбошчисига руҳий томондан зарба беришга уринишарди. Венгер шундай вазиятларда ҳам ўзини тутиб туришни биларди. Дейлик, у Фергюсонни Англия футболининг шубҳасиз, энг обрўли шахси сифатида таърифлаган. Моуриньо ҳақида эса бир оғиз ҳам гапирмаган. Венгер бундан ташқари, инсонлар ҳовуридан тушишганида, яна ўша ҳурмат-эътиборда бўлишларини алоҳида таъкидлаган: «Ҳар бир мураббийнинг бошидан яхши ва ёмон даврлар ўтади. Бизнинг ишимиз сифатини ўлчаш анча мураккаб. Масалан, «Ливерпуль» аввалги мавсум чемпион бўлди ва Юрген Клоппни ҳамма бирдек кўкларга кўтарди. У бунга шубҳасиз, муносиб. Лекин якунда атиги 9-ўриндан жой эгаллаган «Шеффилд Юнайтед» устози ишини ҳам алоҳида таъкидлаш жоиз. Энди айтинг, кимнинг иши сифатлироқ? Айтолмайсиз». Венгер «Арсенал»дан кетгач, бошқа бирор клубда ишламади. Фақат ўтган йилнинг ноябри ФИФАнинг Футболни ривожлантириш департаменти бошлиғи сифатида фаолият бошлашига имконият туғилди. Тан олинган мураббий 2015 йили турмуш ўртоғи Анна Бростерхоус билан ажрашди. Уларнинг қизи Леа эса Кембриж университетида нейробиология бўйича докторлик ишини ҳимоя қиляпти. Арсен айни пайт Лондон, Париж ва Цюрих шаҳарларида истиқомат қилмоқда. Тўғри, у асосан меҳмонхоналарда туради. Ўзининг айтишича, пандемия даврида аксарият чемпионатлар тўхтатиб қўйилганидан роса қийналибди: «Нима учунлигини билмайман, лекин футбол учрашувлари ҳаётим мазмунига айланиб улгурган ва кейинчалик ҳам бу борада қандайдир ўзгариш кузатилишига ишонмайман. Эҳ, пандемия даврида футболни қанчалик соғинганимни таърифлолмайман».\n- «Арсенал» бошқарувидаги 22 йил давомидаги қайси кашфиётингизни энг асосийси сифатида тилга оласиз? Бугун клубни қайта қабул қилсангиз, ўзингизга қандай маслаҳат берардингиз? (Марк Стронг, актёр)\n- Жамоамиз бутун дунёга танилганидан алоҳида ғурурланаман. Биз амалга татбиқ этган нарсалар бутун жаҳон спорти, айниқса, футбол оламида эътироф этилгани ёқимли, албатта. Йўқ, гап фақат ғалабаларда эмас. Зеро, бу ерда «Арсенал» эришган ютуқлардан ҳам кўпроқ нарсалар бор. Одамлар аввало, клуб қадриятларига ҳурмат билан қарашади. Иккинчи савол - ўзимга қандай маслаҳат берардим? Оддий - «Барчасини олдингидан ҳам яхшироқ бажаришга интил».\n- Сизга айнан нима кучлироқ мотивация берарди: мағлубиятдан олдинги қўрқувми, ғалаба қувончими ёки ўйин чиройи? (Дайан Эбботт, сиёсатчи)\n- Ҳаммаси. Лекин шуни алоҳида таъкидлашим жоиз, олдинга ҳаракатланиш ва ўрганиш масаласида менга аввало, ичимдан чиққан қандайдир мотивация ёрдам берарди.\n- Инсон футболда шундай даражада ишлаб туриб, фалсафанинг алоҳида бир шаклига эга бўлиши керакми? (Майкл Розен, ёзувчи)\n- Ҳа, юқори даражадаги футболда маълум бир фалсафасиз ишлаш мумкин эмас. Ахир инсон кимнидир олға бошлаётганида, уни қаерга олиб кетаётганини билиши керак. Хуллас, аниқ ғояга эга бўлишинг муҳим. Оддий айтганда, қўл остингдагиларга улардан нима хоҳлаётганингни тўла англатишинг шарт.\n- Кўплаб артистлар худди мен каби жамоа услуби ва майдонда қора танли футболчилар борлиги учун «Арсенал»га мухлислик қила бошлашган. Ўша вақт турли фанатлар базаси ва янги авлодни шакллантираётганингизни билганмисиз? (Nines, рэпер)\n- Ҳамиша қанчалик кучли эканлигинг ҳаётда муҳим роль ўйнашини бутун оламга кўрсатиб қўйишга уринганман. Бунда ҳар қандай муаммони енгиб ўтиш шарт. Ўз ишим билан эътиборга тушганимдан хурсандман. Ҳаётда мен учун футболчининг ақли ва хулқи жуда муҳим. Танасининг ранги эса аҳамиятсиз.\n- УЕФА ва ФИФА томонидан уюштирган учрашувдан кейинги тушликлар баҳона сиз билан яқинроқ танишиш имконига эга бўлгандим. Шахсий маданиятингиз ва дунёқарашингиз билан ҳар қандай клубда спорт директори ролини маромида бажара олардингиз, менимча. Қачондир «Арсенал»да ушбу лавозимни эгаллашни ўйлаганмисиз ёки ҳамиша майдон четида қолишни афзал билгансиз? (Жозе Моуриньо, мураббий)\n- Йўқ, аслида «Арсенал»да маслаҳатчи лавозими вариантини кўриб чиқишга тайёр турганман. Фикримча, топ-клублар ва топ-даражадаги мусобақаларда мутахассисларга билим етишмаслиги сезилади. Сўнгги вақтлар футболда ютуққа эришишнинг кўплаб усуллари мавжудлигини кузатяпмиз. Масалан, «Бавария»да натижага эришиш тажрибаси, клуб қадрияти авлоддан авлодга яхши ўтказилмоқда: Беккенбауэр, Хёнесс, Румменигге... Англияда эса тез келадиган маблағ ва ютуқ модули мавжуд. Ҳар икки вариант ҳам иш беряпти. Шахсан менга биринчи галда, клубнинг муайян йўналишни сақлашга уриниши ва қадриятларни авлоддан авлодга ўтказиши ёқади.\n- АПЛда қачондир ҳам эркаклар, ҳам аёллардан ташкил топган жамоани кўрамизми? (Саймон Армитижи, шоир)\n- Сўнгги 10 йил давомида бутун жаҳон футболида худди АПЛдаги каби жисмоний ҳолатга катта эътибор қаратилмоқда. Бундай вазиятда аёллардан ҳам юксак жисмоний характерга эга бўлиш талаб этилади. Юқори техник салоҳиятга эга аёл эркаклар жамоасида спринтер ролига мос тушиши мумкин. Шундай экан, нима учун «йўқ» жавобини беришим керак?\n- Япониядаги фаолиятингиз спорт ва эстетика томонлама қарашларингизга қандай таъсир ўтказган? (Пол Гилрой, академик)\n- Фақат фойдамга ишлади. Чунки дунёқарашим янада кенгайди. Асли Эльзасдан эканлигимни эсдан чиқармаслик керак. Монакода ишлаганман. Бу Эльзас билан солиштирганда, умуман бошқа дунё. Турли тажрибалар инсонни қизиқувчанликка, бошқа одамларни тушунишга ундайди. Японияда аввало, маҳаллий тилни ўрганишга уриндим. Ёнимда япониялик ёрдамчим бўлишини хоҳлагандим. Ҳаттоки, катта жамоадан таклиф олишимдан олдин Европага қайтмасликка қарор қилгандим.\n- Лондон ва Япониядаги ҳаёт нимаси билан фарқланади? (Jazzie B, мусиқачи)\n- Англияга Япониядан келганимда ўзимни худди уйдагидек ҳис қилганман. Чунки «кунчиқар юрт»да ҳаёт тарзи мутлақо бошқача. Тўғри, кўп жиҳатлар менга ёққан, аммо инглиз маданияти яқинроқ, барибир. Тажрибамдан келиб чиқиб, ўйинчиларга ҳар доим бир гапни уқтирардим: «Агар чет элга борсангиз, маҳаллий ўйинчилардан кўпроқ ҳаракат қилишингларга тўғри келади. Асосий шарт шу». Хориждаги фаолиятим фойдамга ишлади, менимча. Бу аввало, табиий қаттиққўллик ва талабчанлигим ривожланишига ёрдам берди.\nР.S.: машҳур шахслар ва оддий одамлар ҳамда Арсен Венгер ўртасидаги видеомулоқот давомида қандай савол-жавоблар бўлганига қизиқсангиз, газетамизнинг кейинги сешанба сонини кутинг.


Бухгалтер энг кўп йўл қўядиган бешта хато | NORMA.UZ\nБухгалтер энг кўп йўл қўядиган бешта хато\nАудиторлар ва солиқ инспекторлари бухгалтерлар ишида доим хато топадилар. «Баланс плюс» консалтинг компанияси директори Ольга Игамратова уларни тузатишда ёрдам беради.\nТекширишларда кўплаб хатолар аниқланади, – дея қайд этди О.Игамратова. – Кўп учрайдиган, хатоларга олиб келадиган вазиятлар ҳақида сўзлаб бермоқчиман.\n1. Шартномалар билан ишлаш чоғида бухгалтерлар шартнома шартларини бузган томонга нисбатан санкцияларни назарда тутувчи бандни назардан четда қолдирадилар. Айниқса ташқи иқтисодий фаолиятга тааллуқли бўлмаган шартномалар бўйича мажбуриятларни бажариш муддатлари энг оғриқли жой ҳисобланади. Кўпинча ушбу муддатларга амал қилинмайди. Бухгалтер бунга ўз вақтида эътибор қаратиши ва кредиторлик ёки дебиторлик қарзи сифатида расмийлаштириши лозим. Акс ҳолда аудитор ёки солиқ органлари ходими: «Ҳеч нимани эшитишни истамайман, ҳужжатларга қараганда даромадлар яширилган», дейишга ҳақли бўлади. Бошқа томондан олинган пенялар солиқ солинадиган базага киритилади. Буни унутманг.\n2. Электр энергияси, сув ва газ ҳисоблагичлари кўрсаткичларидан кўп маълумотларни олиш мумкин. Шу сабабли текширувчи ва назорат органлари приборлар кўрсаткичларига жиддий эътибор қаратадилар. Бунинг сабаби оддий. Маҳсулот бирлигини ишлаб чиқаришга ресурс сарфи – ўзгармас қиймат. Ресурслар ҳужжатларда кўрсатилганидан кўпроқ сарфланган бўлса, бу реал ишлаб чиқариш ҳажмлари яширилганидан далолат бериб, кейинчалик ишни кўриб чиқишга асос бўлади.\n3. Кўпинча корхоналарда ишлаб чиқариш нормалари атайин тасдиқланмайди. Масалан, озиқ-овқат саноатида – рецептлар, қурилиш материаллари соҳасида – у ёки бу буюмни тайёрлаш учун хом ашё сарфи ҳисоб-китоблари йўқ бўлади. Барибир уларни тузишга тўғри келади.\n4. Кадрларга доир ҳужжатлар ҳамма ташкилотларда ҳам лозим даражада юритилмайди. Бу иш бухгалтерга юклаб қўйилади, унинг учун бу иккинчи даражали ишга айланиб, уни бажаришга доим вақт етавермайди. Оқибатда меҳнат қонунчилиги талабларига риоя этилмай, солиқ солишда хатоликлар юзага келади. Корхонада кўп ходимлар ишласа, кадрлар қўнимсиз бўлса, бундай хатолар катта жарималарга олиб келади.\n5. Бюджетга у ёки бу тўловнинг солиқ солинадиган базасини аниқлашда кўп хатога йўл қўйилади. Бухгалтер корпоратив пластик карталардан фойдаланишда кўп муаммоларга тўқнаш келади. Одатда, уларни раҳбарлар тутадилар. Кўпинча корпоратив карточкага шахсий фойдаланиш учун товарлар ёки хизматларни харид қилишлари маълум бўлиб қолади. Бухгалтер солиқларни тўғри расмийлаштириш ва ҳисоблаш учун ушбу далилларни ўз вақтида аниқлаши лозим. Шахсий эҳтиёжлар учун сотиб олинган ҳамма товарларга жисмоний шахслардан олинадиган даромад солиғи солинади.


Ноофен – medu.uz – Дорилар ҳақида маълумотлар ўзбек тилида\nHome Йўриқномалар Ноофен\nНООФЕН® 100, 500\nNOOFEN 100, 500\nПрепаратнинг савдо номи: Ноофен® 100, 500\nДори шакли: ичга қабул қилиш учун эритма тайёрлаш учун кукун.\nНоофен® 100 ҳар бир пакетча қуйидагиларни сақлайди:\nфаол модда: 100 мг g-амино-b-фенилмой кислотаси гидрохлориди.\nёрдамчи моддалар: маннитол, тауматин, “Orange Durarome” ароматизатори.\nНоофен® 500 ҳар бир пакетча қуйидагиларни сақлайди:\nфаол модда: 500 мг g-амино-b-фенилмой кислотаси гидрохлориди.\nёрдамчи моддалар: маннитол, аспартам, “Orange Durarome” ароматизатори.\nНоофен® 100: оқ ёки сарғиш тусли деярли оқ рангли кукун. Сариқ рангли киритмалар бўлишига йўл қўйилади.\nНоофен® 500: оқдан оч-сариқ ранглигача бўлган кукун. Сариқ рангли киритмалар бўлишига йўл қўйилади.\nФармакотерапевтик гуруҳи: Бошқа психостимуляторлар ва ноотроплар.\nАТС коди: N06BХ22\nНоофен бош миянинг нерв хужайраларидаги метаболик жараёнларга ижобий таъсир этади. Ноофен препаратининг таъсир этувчи моддасини – γ-амино-мой кислотасининг (ГАМК) ҳосиласи сифатида ёки β-фенилэтиламиннинг ҳосиласи сифатида қараш мумкин. Ноофен ноотроп фаолликка эга, ГАМКнинг ҳосиласи сифатида эса, анксиолитик (транквилизаторлик) таъсирига эга. Холино- ва адренорецепторларга таъсир қилмайди.\nПрепарат хавотирлик, безовталик, қўрқувни камайтиради ва уйқуни яхшилайди, шунинг учун препаратни неврозларни даволаш учун ва операциялардан олдин қўллаш учун буюрилади. Препарат ухлатувчи, тиришишга қарши, нейролептик ва паркинсонизмга қарши воситаларнинг таъсирини узайтиради ва кучайтиради. Ноофен нистагмнинг латент даврини узайтиради ва унинг яққоллиги ва давомийлигини қисқартиради. Препарат астениянинг кўринишларини ва вазовегентатив симптомларини, шу жумладан бош оғриғи, бошда оғирликни ҳисси, уйқуни бузилиши, таъсирчанлик, эмоционал лабилликни камайтиради ва ақлий иш қобилиятини оширади. Транквилизатор таъсиридан фарқ қилиб, психологик кўрсаткичлар (диққат, хотира, сенсор-мотор реакцияларнинг тезлиги ва аниқлиги) Ноофен препаратининг таъсирида яхшиланади. Астенияси ва эмоционал лабиллиги бўлган пациентларда даволашнинг биринчи кунлариданоқ субъектив ўзини ҳис қилиш яхшиланади, кераксиз седация ёки қўзғалишни чақирмасдан қизиқиш ва ташаббускорлик, фаолият мотивацияси ошади.\nПрепарат ичга қабул қилинганидан кейин яхши сўрилади ва организмнинг ҳамма тўқималарига киради, гематоэнцефалик тўсиқдан осон ўтади. Препаратнинг юборилган дозасининг тахминан 0,1% бош мия тўқимасига киради, бунда ёш ва кекса ёшдаги шахсларда юқорироқ даражада киради. Жигарда фармакологик фаол бўлмаган метаболитларигача метаболизмга учрайди. Тахминан 5% ўзгармаган кўринишда буйраклар орқали чиқарилади. Такроран юборилганда тўпланиши кузатилмайди.\nАстеник ва хавотирлик-невротик ҳолатлар: безовталик, қўрқув, хавотирлик; кекса ёшдаги пациентларда – уйқуни бузилиши, тунги безовталик.\nЖаррохлик аралашуви ёки оғриқли диагностик текширувлар олдидан хавотирли ҳолатларини олдини олиш.\nМеньер касаллиги; вестибуляр анализаторнинг турли генезли дисфункцияси билан боғлиқ бош айланишлари.\nКинетозларда чайқалишларни (кўнгил айниши, қусиш, бош айланиши, вестибуляр бузилишлар билан характерланадиган ва ҳаракатланувчи объектда бўлиш чақирган ҳолат) олдини олиш.\nАлкоголли абстиненция синдромини мажмуавий даволашда ёрдамчи восита сифатида\nБолаларда – дудуқланиш, энурез, тикларни даволаш учун қўлланади.\nПакетчанинг ичидагиси ярим стакан илиқ сувда эритилади ва ичга овқатдан олдин қабул қилинади.\nАстеник ва хавотирли-невротик ҳолатлар:\nКатталар: 500 мг (Ноофен 500 1 пакетчаси) дан кунига 1-3 марта.\nДаволаш курси – 2-3 ҳафта. Зарурати бўлганида курсини 4-6 ҳафтагача узайтириш мумкин.\nМеньер касаллиги ва вестибуляр анализаторнинг дисфункцияси билан боғлиқ турли генезли бош айланиши:\nвестибуляр анализаторнинг фаолиятини инфекцион генезга эга бузилишлари ва Меньер касаллигининг зўрайиш даврида: 500 мг дан кунига 4 марта 5-7 кун давомида, вестибуляр бузилишларнинг яққоллиги камайганида – 5-7 кун давомида препаратнинг 500 мг дан кунига 2-3 марта, сўнгра – 500 мг дан кунига 1 марта яна 5 кун давомида. Касалликни нисбатан енгил кечишида 500 мг дан суткада 1 марта 5-7 кун давомида қабул қилиш, сўнгра даволашни Ноофен 100 мг пакетчасини 7-10 кун давомида суткада 2-3 марта қабул қилиш билан давом эттириш керак.\nвестибуляр анализаторнинг фаолиятини томирли ва травматик генезли бузилишлари – 500 мг дан кунига 1-2 марта 12 кун давомида.\nКинетозларда чайқалишларни олдини олиш:\nТахмин қилинаётган саёҳатдан 1 соат олдин ёки чайқалишнинг биринчи симптомлари пайдо бўлганида 500 мг дан бир марта буюрилади. Яққол симптомлар (қусиш ва ҳоказо) пайдо бўлганида препаратни қабул қилиш кам самарали.\nАлкоголли абстинент синдромни бартараф этишда ёрдамчи восита сифатида:\nДаолашнинг биринчи кунлари 500 мг дан куни давомида 2-3 марта ва кечқурунга 500 мг, суткалик дозани одатдаги дозагача аста-секин пасайтириб, қабул қилинади.\nБолаларда дудуқланиш, энурез ва тикларни даволаш учун:\n3 ёшдан 4 ёшгача 100 мг дан кунига 2 марта буюрилади;\n5 ёшдан 6 ёшгача бўлган болаларга – 100 мг дан кунига 2-3 марта;\n7 ёшдан 10 ёшгача бўлган болаларга – 100 мг дан кунига 3-4 марта;\n11 ёшдан 14 ёшгача бўлган болаларга – 200 мг дан (100 мг дан 2 пакетча) кунига 2-3 марта;\n14 ёшдан ошган болаларга – катталар учун дозаси (Ноофен препаратининг бошқа дори шаклларини қўллаш тавсия этилади).\nБолалар учун энг юқори дозалари: 3 ёшдан 6 ёшгача – 100 мг, 7 ёшдан 10 ёшгача – 200 мг, 11 ёшдан 14 ёшгача – 300 мг.\nЖигар фаолиятини бузилишлари бўлган пациентларда Ноофеннинг юқори дозалари гепатотоксиклик чақириши мумкин. Ушбу гуруҳ пациентларга камроқ самарали дозалар буюрилади.\nТерапевтик дозалар буюрилганда буйрак фаолиятини бузилиши бўлган пациентларга Ноофен препаратининг нохуш таъсирлари ҳақида маълумотлар мавжуд эмас.\nПрепаратга қарамлик ва ўрганиб қолиш кузатилмайди, “бекор қилиш синдроми” йўқ.\nАгар препаратни қабул қилиш ўтказиб юборилган бўлса, бу ҳақида эслашингиз биланоқ қабул қилинг, лекин агар кейинги қабул қилиш вақти яқинлашган бўлса, қабул қилишни ўтказиб юборинг.\nБошқа дори воситалари каби, Ноофен хам ножўя таъсирларни чақириши мумкин, улар барча пациентларда ҳам намоён бўлавермайди.\nMedDRA (Регламентар фаолият терминологиясининг тиббий луғати) таснифи тизими бўйича ножўя таъсирлар тез-тезлиги:\nЖуда тез-тез (≥1/10);\nТез-тез (≥1/100 дан <1/10 гача);\nТез-тез эмас (≥1/1000 дан <1/100 гача);\nКам ҳолларда (≥1/10000 дан <1/1000 гача);\nЖуда кам ҳолларда (<1/10000);\nНомаълум (мавжуд маълумотлар асосида аниқлаб бўлмайди).\nНомаълум – уйқучанлик (даволашни бошида), бош оғриғи ва бош айланиши (кунига 2 г дан юқори дозалар қабул қилинганда; доза камайтирилганда ножўя таъсир яққоллиги камаяди).\nНомаълум – кўнгил айниши (даволашни бошида).\nНомаълум –– гепатотоксиклик (узоқ дозаларда узоқ вақт қўлланганида).\nКам ҳолларда– аллергик реакциялар (тери тошмаси, қичишиш).\nБолаларда дори воситасини нотўғри қўллаганда эмоционал беқарорлик ва уйқуни бузилиши мумкинлиги ҳақида маълумотлар бор.\nАгар Сизда ушбу йўриқномада кўрсатилмаган бирон-бир ножўя таъсирлар пайдо бўлса ёки кўрсатилган ножўя таъсирлардан биронтаси айниқса кучли намоён бўлса, илтимос шифокорга мурожаат этинг.\nПрепаратнинг таъсир этувчи моддаси ёки ёрдамчи моддаларига юқори сезувчанлик. Ҳомиладорлик ва лактация даври. 3 ёшгача бўлган болаларда қўллаш мумкин эмас.\nНоофен® 500 кукунининг таркибига шакарнинг ўринбосари аспартам киради, у фенилаланиннинг манбаи ҳисобланади. Фенилкетонурияси бўлган беморларда аспартамни қўллаш мумкин эмас.\nЎзаро таъсирни кучайтириш мақсадида Ноофен препарати ва у билан бирга қўлланадиган дори воситаларининг дозасини камайтириб, Ноофенни психотроп препаратлар билан бирга қўллаш мумкин.\nНоофен ухлатувчи, нейролептик, тиришишга қарши ва паркинсонизмга қарши воситаларнинг таъсирини кучайтиради ва узайтиради.\nПрепаратнинг таъсирловчи самараси туфайли, меъда-ичак йўлларининг эрозив-ярали шикастланишлари бўлган пациентлар эҳтиёткорликка риоя қилишлари керак. Бу пациентларга препаратнинг пастроқ дозалари буюрилади.\nУзоқ муддат қўлланганида периферик қон манзараси ва жигар фаолиятининг кўрсаткичларини назорат қилиш керак.\nДори воситасини ҳомиладорлик ва эмизиш даврида қўллқнилиши\nҲомиладорлик вақтида ва эмизиш даврида қўллаш мумкин эмас, чунки етарли миқдорда клиник кузатувлар йўқ.\nҲайвонларда ўтакзилган экспериментал тадқиқотларда препаратнинг мутаген, тератоген ва эмбриотоксик таъсири аниқланмаган.\nТранспорт воситаларини бошқариш ва механизмларда хизмат кўрсатиш қобилиятига таъсири\nПрепарат қўлланганида уйқучанлик, бош айланиши ёки марказий нерв тизими томонидан бошқа бузилишлар кузатилган пациентлар, даволаниш вақтида транспорт воситаларини бошқариш ёки механизмларга хизмат кўрсатишда эҳтиёткорликка риоя қилишлари керак.\nПрепарат кам заҳарли. Дозани ошириб юборилиш ҳоллари тўғрисида маълумотлар маълум эмас.\nСимптомлари: уйқучанлик, кўнгил айниши, қусиш, бош айланиши. Юқори дозаларда узоқ вақт қўлланганида эозинофилия, артериал гипотензия, буйрак фаолиятини бузилиши, жигарнинг ёғли дистрофияси (7 г дан ортиқ қабул қилганда) ривожланиши мумкин.\nДаволаш: меъдани ювиш, фаоллаштирилган кўмирни қабул қилиш, ҳаётий муҳим фаолиятларни тутиб туриш. Специк антидоти номаълум.\nНоофен® 100 ичга қабул қилиш учун эритма тайёрлаш учун кукун.\nБирламчи ўрам: кукун ламинат пакетчада.\nИккинчи ўрам: 15 ламинат пакетча қўллаш бўйича йўриқномаси билан бирга картон қутида.\nНоофен® 500 ичга қабул қилиш учун эритма тайёрлаш учун кукун.\nИккинчи ўрам: 5 ламинат пакетча қўллаш бўйича йўриқномаси билан бирга картон қутида.


Бундай иддао йўқ бизда...\n...деб ўйланиб ўтириб, интернетда ўзбекистонлик социолог олим Баҳодир Мусаевнинг мақоласига кўзим тушиб қолди.\n- Ўзгачалиги у танлаган йўлнинг эрк йўли эканлигидадир. Шоир, публицист ва сиёсатчи Муҳаммад Солиҳнинг ҳар доим эрк масаласини ҳал қилувчи масала қилиб қўйгани мендай бир файласуф ва социолог олим учун ўта муҳимдир. Эркни у мен тушунгандай тушунади. Мен ҳам рисоладагидай очиқ жамиятда, тинчлик барқарор, инсон эрки қадрли, турмуш фаровон бўладиган жамиятда яшашни орзу қиламан, дейди Баҳодир Мусаев.\n- Муҳаммад Солиҳ аввало шоир. Мен уни ëшлигидан биламан. Москвада бирга ўқиганмиз. Айтмоқчиманки¸ шоир халқини ўйламасдан иложи йўқ. халқни¸ ватанни¸ мамлакатни ўйламасдан иложи йўқ. Сиëсатга келиш йўлларидан бири ҳам мана шу бўлса керак. Xалқни ўйлаш¸ халқни қандай қилиб озгина бўлса ҳам юкини енгиллатиш йўлларини излаш. У ҳақиқатан ўзининг тўғри йўлидан бораяпти. Бу йўлни жуда тўғри, деб ҳисоблайман. Чунки бошқа сиëсатчиларга ўхшаб майда-чуйда нарсаларга ўралашиб қолгани йўқ. Сиëсатда қарама-қаршиликлар бўлади¸ ички тортишувлар бўлади. Бу масалада у бошқа сиëсатчилардан анча юқори туради. Ўша фазилат шеърият орқали¸ шоирлик юраги¸ шоирлик қалби орқали пайдо бўлган сиëсат йўли энг тўғри йўллардан биттаси¸ дейди шоир Ëдгор Обид.\n"Йўқ", дейди социолог Баҳодир Мусаев.\n- Йўқ, Қайта қуриш даври бошланишидан анча олдин, 70-йилларнинг ўрталарида пайдо бўлган сиёсатчи Муҳаммад Солиҳ. Ўшанда Солиҳ адабиётга ўз мавзуи билан, ўзининг катта мавзуи – Туркистон мавзуи билан кириб келган эди. Бу ҳақда ўз вақтида марҳум шоир Рауф Парфи жуда чиройли фикр билдирган эди, деди Баҳодир Мусаев.\n- Муҳаммад Солиҳ 60-70-йилларда ўзбек шеъриятида мутлақо янги бир тўлқиннинг устида турди. Бу тўлқин 50-йиллар унутилиб кетган¸ гарчи 56-йилларда ҳукумат тарафидан оқланган бўлса-да¸ масалан, Чўлпон¸ Фитрат¸ Қодирийларнинг китоблари 80-йилларга келиб чиқди. Демак¸ меросимиз жуда узоқ қаровсиз қолди. Фитрат¸ Чўлпон¸ Қодирийларнинг асосий ғояси Туркистон ғояси эди. Туркистон ғояси худди Ислом каби босқинчилар учун¸ мустамлакачилар учун қўрқинчли душман эди. Ана шу руҳиятимиздан юлиб олинган ғояни ўзбек шеъриятида Чўлпон¸ Фитратлардан кейин биринчи бўлиб айтган шоир Муҳаммад Солиҳ бўлади¸ деган эди ўзбекнинг беназир шоири Абдурауф Парфи бундан 5 йил муқаддам.\n- Биласизми¸ сиëсатда умуман тасодиф бўлмайди. Кутилмаган нарса ҳам бўлмайди. Бу давр талаблари¸ вқт талаблари орқали пайдо бўладиган вазият. Бу вазиятнинг ҳам замири бор¸ асоси бор. Хрушчëвнинг сиëсатда пайдо бўлиши¸ Брежневнинг ва ниҳоят Горбачëвнинг сиëсатга келиши тасодиф ҳам¸ кутилмаган нарса ҳам эмас. Булар етилиб қолган давр талабларининг меваси. Муҳаммад Солиҳ ҳам худди шундай. Албатта сунъий сиëсий лидерлар бўлади. Булар ўша давр тўлғанишларидан фойдаланиб қолиб юзага чиқиб қолган. Лекин улар ҳеч қачон жиддий сиëсатчи бўла олмайди. Мен Муҳаммад Солиҳни жиддий сиëсатчи, деб ҳисоблайман¸ дейди Ёдгор Обид.\n- Ислом Каримовни бошқарувчи деб расман айтамиз, холос. У советча маънодаги бошқарувчидир. Совет даврида Молия вазири, обком секретари бўлган. Шу маънода Муҳаммад Солиҳ бошқарувчи эмас. Лекин моҳиятига кўра, Муҳаммад Солиҳга сиёсатчиликни Худо сунган. Чунки Худо сунган сиёсатчилар бўлади, сиёсатни касб қилиб олганлар бўлади. Сиёсатга публицистика орқали кириб келган шоир Муҳаммад Солиҳ мамлакат учун, халқ учун ўз зиммасида масъулият туяди, дейди Баҳодир Мусаев.\n- Каримов деганимиз аввал Муҳаммад Солиҳни сотиб олиш ва ўз йўлига юргизиш йўлларини излаб кўрганидан хабаримиз бор. Лекин у қўғирчоққа айланмади. У сиëсатчи сифатида ўзининг фикрида¸ ўзининг позициясида қола билди. Ҳозирги ҳукумат арзимаган қаршилик кўрсатган ëки фикр билдирган одамни ҳам тинч қўймаяпти. Умрини қамоқда чиритаяпти. Мана, Мамадали Маҳмудов қамоқда¸ Эмин Усмон деган шоир дўстимизни қамоқда ўлдириб юборди¸ Шовриқ Рўзимуродов. Буларнинг ҳаммаси жуда покиза йигитлар. Муҳаммад Солиҳнинг иккита укаси: Муҳаммад Бекжон ва Рашид Бекжон қамоқда ëтибди. Бу оғир албатта. Мана шу ерда унинг инсон сифатида иродаси қаттиқ эканлигини кўришимиз мумкин. У ўзининг йўлидан оғишмади. Энди сиëсий мураккаб масалалар¸ у пайтларда сиëсий ишларда ҳаммамизнинг ҳам тажрибасизлигимиз бўлган. Балки Муҳаммад Солиҳда ҳам бўлгандир. Бунақа нарсалар албатта бўлади. Ҳаëтда ҳар бир одамда бўлади¸ дейди шоир Ёдгор Обид.\nБу ҳақда мақола бошида айтдик. Яна такрорлаб ўтиришга ҳожат йўқдир...